OMUKWANO gulinga muzannyo. Gukuwa essanyu oba okukusuula mu ntata n'oluusi okukuggya ku mulamwa. Okufaananako n'emirimu emirala, ba bboosi n'abakozi gye baganza bannaabwe nga n'abamu bafumbo ne batuuka n'okubalemesa obufumbo, ne mu nsiike y'okuyimba bamaneja bangi abazze beefunza abayimbi n'abamu ne babasuumusa ne bafuukira ddala bakyala baabwe.\nOlw'okuba abasinga bajjira mu kiti ky'okuyamba abayimbi bano n'okubateekamu ssente bakulaakulanye ebitone byabwe, embeera eno waliwo abagifunyeemu ate abalala bakaaba olw'okubakwabula.\nMu kiseera kye kimu embeera eno ereetedde abayimbi abamu naddala abato okulemwa okukulaakulanya ebitone byabwe ate abali mu bufumbo ne bufa ne beevuma ebidongo. Mu bano muzingiramu abayimbi abanene mu bibiina, abawandiisi b'ennyimba, bannannyini situdiyo ezikwata ennyimba n'abagagga ababateekamu ssente.\nOlw'obudde obungi abayimbi bano ne bamaneja bwe bamala bonna nga bakola emirimu, batuuka ku ssa ly'okwemanya endya n'ensula okukkakkana nga beeriddewo. Abamu babatega obumasu, okubapokera omusimbi, okusula mu kisenge ekimu nga bagenze ku bivvulu nga bawoza nti bakekkereza ssente, okubagabira obulabo n'ebirala.\nAbalala beeyambisa embeera y'obwavu, obutamanya n'okwagala eby'amangu okukkakkana ng'omukwano gubazibye amaaso.\nOmukwano bwe guyingirawo gukyusa abantu ne bava ku biruubirirwa byabwe. Eyali alowooza myuziki n'okumuwa obudde yeesanga obudde atandise kubumalira ku musajja gw'afunye n'ebivaamu tebiba birungi naddala nga baawukanye, anti buli omu atandika okulaba obubi munne olw'okumulemesa omulimu. Abamu enkolagaana ebadde eya bizinensi baggyamu bufumbo ne bazaala n'abaana. Wakati mu laavu wabeerawo ebbuba ne weesanga nga maneja aliko abantu batayagala basemberere muyimbi we ne kimufiiriza emikisa ne ssente.\nOlwa laavu ebeera eyingiddewo, buli omu atandika okulondoola n'okutambulira ku munne oluusi n'okumugaana okugenda okuyimba mu bifo ebimu gye bamuwadde bizinesi. Waliwo abatuuka n'okugaana abayimbi okubaako ebintu bye bakola ng'okuzina n'abawagizi ku siteegi ne beerabira nti omulimu gwabwe kusanyusa bantu.\nOkwewala bino bamaneja abamu basalawo okugaana abayimbi okuyimba basobole okubafunza obulungi olwo eyalina ekiruubirirwa ky'okufuuka omuyimbi ow'akabi nadda waka kufumba.\nFILLE MUTONI Ono yali mu kiti kye kimu ne Rema Namakula wamu ne Irene Ntale kyokka bano baamuyitako. Ebimu ku bizze bimukosa n'okutambula akasoobo bwe bukuubagano, ebubba, okuyombera mu bivvulu n'entalo zazze abeeramu ne bba era maneja we MC Kats. Ng'oggyeeko okumuyamba okutumbula myuziki we, embeera ya Kats okulondoola n'okutambulira ku Fille abamu bagirabanga okumulemesa okwetunda n'okumumalako emirembe.\nOmwaka oguwedde Kats yatabukira mu Club Amnesia n'alagira Dj okusirisa ebyuma atwale omuyimbi we olw'abavubuka abaali bamukutte omunyigo.\nBombi bayimbi balungi era balina ebitone kyokka oyinza okugamba nti tebakyalina mukisa kutuuki-riza birooto byabwe eby'okufuuka abayimbi ab'akabi. Ewa Sipapa gye baagenda okufuna obuyambi n'okubatumbula baafunayo bufumbo era kati abakolera myuziki okusinziira ye bw'ayagala so ssi bbo nga bwe baagala.\nLEILA KAYONDO Bwe yafuna omugagga SK Mbuga nga maneja we yalaba ng'ekirooto kye eky'okufuuka omuyimbi ow'amaanyi kituukiridde kyokka ono teyakimanya nti okuyingizaamu laavu kyali kigenda kumwonoonera buli kimu.\nMbuga yamuteekamu ssente n'okusasula abayimbi abanene nga Jose Chameleone n'ab'ebweru okukola naye ennyimba kyokka bwe baayawukana buli kimu we kyakoma era kati Kayondo yaddayo ku ddaala ly'abayimbi abeeyiiya.\nMuyimbi mulungi kyokka ebimu ku bimusoomooza ze njawukana n'abantu bazze afuna okumuyambako okutumbula myuziki we era gye biggweera nga babiyingizzaamu laavu.\nPulodyusa Bushington yamuteeka ku maapu n'okumutwala mu mpaka za Coke Studio wabula baayawukana bubi era kigambibwa nsonga za mukwano. Ne Robert Kampala abadde amuteekamu ssente okukola vidiyo ez'akabi nga tava na ku nnyonyi naye gye buvuddeko baatabuka bubi. Yaliko ne Dubai n'omuvubuka omu eyali amusuubizza okumuteekamu ssente.\nAtobye n'omuziki okuviira ddala mu kibiina kya HB nga bali ne Brenda Nambi. Oluvannyuma lw'ebbanga ng'ayimba bw'omu era nga tebimmuka, yafuna Andrew Kaka nga maneja we okumuteekamu ssente mwe baggya laavu era kati amaanyi bagamalidde mu kutereeza laavu yaabwe okusinga myuziki. Baayanjula n'okukola embaga kati yamuzaalidde ne bebbi.\nSTECIA MAYANJA Abadde w'amaanyi nnyo bwe yali mu Eagles Productions ne Golden Band kyokka okuva lwe yasala ne yeegatta ku Kream Productions amaanyi n'obuwagizi byakendeera. Okuva mu Golden kigambibwa yasikirizibwa Bashir Bogere kati omwami we era ono yamukwanira mu Golden gye yali akola nga maneja.\nDR. PROPA Okuyimba akumanyi kyokka ebbanga lyonna yali alemesebwa olw'okubulwa omuntu amuteekamu ssente. Bwe yafuna Patricia Zytek nga maneja n'ategeeza nti kati kiwedde mulindirire kye bayita myuziki wabula kino si bwe kyali oluvannyuma lw'enkolagana yaabwe okuvaamu laavu.\nWadde yali amuwa buli kye yeetaaga, Patricia yamuteekako embeera emulemesa okukola n'abamu ku bantu abaali basuubirwa okumugattako ng'amulondoola ekigenze ewala ssaako okumugaana okuyimba mu bifo ebimu n'abantu abamu be yaali yeekengera.\nRENAH NALUMANSI Mu kufuna Justine Bas ekirooto kye kyali kya kumuyamba kumutunda n'okutumbula myuziki we naye okuva lwe baayingizaamu ebya laavu, omulamwa gw'afa.\nABAFUNYEMU Spice Diana Okuva lwe yafuna Roger Lubega nga maneja, buli lukya ayongera kulinnya. Kigambibwa n'enkolagana yaabwe esukka ku bwa maneja kyokka kino tebakiraga mu bantu era bwe batuuka ku by'omulimu buli omu akola buvunaanyizibwa bwe, wabula Roger takkiriza bantu kumusembera.\nEmbeera y'emu y'eri ne ku Sheebah Karungi ayogerwako okuba n'enkolagana ey'enjawulo ne maneja we Jeff Kiwa amutumbudde mu by'omuziki n'okumuyambako okuzimba ennyumba.\nCATHERINE KUSASIRA Sseruga yamukwana yaakeegatta ku Eagles Production. Yatandikirawo okumuyamba okumuwandiikira ennyimba n'okutumbula ekitone kye. Ono okwawula laavu n'omulimu kimuyambye okwekuumira ku maapu ebbanga eddene.\nSseruga ne bw'abeera ku kivvulu, Kusasira tekimugaana kusanyusa bawagizi be mu mbeera yonna. Oyinza okugamba laavu yaabwe yafuuka katemba bagikolamu ssente.\nlKirungi ne bw'oba mu mukwano ebiseera ebimu osigale nga weerowoozaako nga ggwe, ng'ebya laavu obitadde ku bbali. Mu ngeri eyo ojja kwesanga ng'osobodde okukola ebikugasa.\nlYiga okweyagala ggwe kennyini. Kino bw'okikola ojja kwesanga ng'ofaayo okukola ebikusanyusa. Mu ngeri eno, kijja kuba kizibu omukwano gw'olina eri omuntu omulala okukuziba amaaso. lManya nti omukwano omujjuvu olina okugussaamu amagezi.\nBw'ogwa mu mukwano n'omuntu omutuufu ajja kukuzzaamu amaanyi, ajja kukubuulirira ebituufu, ajja kufuba okulaba ng'osigala ku mulamwa, ajja kufaayo ku nkulaakulana yo ng'omuntu wamu n'omukwano gwammwe era ajja kufuba okulaba ng'okulaakulanya ekitone kyo. Noolwekyo omuntu akwagala nga tafaayo ku nkulaakulana yo mwesonyiwe.\nMustafi bamunoonyerezaako ku kusanyukira ggoolo ku Cardiff\nVan Dijk yandisubwa ensiike ya leero


Ekitundu ky'e Nakasongola kirimu abajaasi bangi abava mu nkambi y'amagye mu kitundu ekyo. Ekitakuza abeebyokwerinda emitwe y'engeri abantu omukaaga gye batemeddwaako emitwe mu nnaku ssatu zokka ne batatya magye.\nKu Lwokutaano, omuzigu eyabadde n'ejjambiya yasanze omukazi ng'aweese omwana e Wabigalo mu Ggombolola Wabonyonyi, Nakasongola n'amumusikako n'amutemako omutwe nga nnyina alaba.\nN'okutuusa kati mukaziwattu Florence teyeetegera olw'engeri eyentiisa omwana we Amos Sekanza gye yattiddwa.\nOmuzigu bwe yamaze okusala omwana n'alumba Donozio Matovu gwe yasanze mu ffumbiro naye n'amusalako omutwe. Yazzeeko okutemako omutwe Judith Adul 33, gwe yasanze mu kkubo nga yeetisse ekinywa ky'enku.\nAbeebyokwerinda baasoose kuteebereza nti yabadde musajja mulalu. Kyokka baamuyizze e Wabigalo n'ebyalo ebiriraanyewo n'abula.\nAbatuuze b'e Wabigalo nga bakung'aanidde we battidde batuuze bannaabwe.\nKuliko Fred Mujuni 40, ne Fred Bulega 41, abatuuze e Kitego okumpi n'e Wabigalo. Emirambo gyazuuliddwa omutuuze Rashid Barigye eyakedde eggulo okugenda okukola.\nYeekanze omuntu agudde wansi n'alowooza nti mutamiivu agudde ku kkubo. Bwe yeeyongedde okwetegereza nga kiwuduwudu.\nYayongedde okusemberera gwe yasoose okuyita omutamiivu n'asanga nga mulambo oguli mu kitaba ky'omusaayi.\nYakubye enduulu abatuuze ne bakuηηaana. Poliisi nayo yazze. Baasambye ensiko ne basanga omulambo omulala nga gwesudde akabanga katono okuva ku gwe baasoose okulaba. Mujuni mukozi ku ffaamu ya Ibrahim Ssebuliba eyennyamidde okufiirwa omukozi abadde ow'amaanyi.\nSsebuliba yagambye nti Mujuni abadde atera okugenda okunywa omwenge ng'amaze okukola emirimu.\nBwe baamulinze n'atadda ne balowooza nti asuzeeyo gye yagenze okunywa omwenge. Ku Mmande ku makya baafunye amawulire nti waliwo emirambo gye bazudde.\nAkulira poliisi y'e Nakasongola, Patience Namara ng'aliko byannyonnyola abatuuze.\nAKABINJA K'ABATEMU KANENE - RDC\nRDC w'e Nakasongola, Dan Muganga yategeezezza nti mu kunoonyereza kwe baakakola bazudde nti eyatemyeko abantu emitwe ali mu kabinja kagazi akafaanana obubinja obubadde butigomya Masaka, Mityana ne disitulikiti endala.\nEkyenjawulo kano akabinja katemako mitwe. Wadde ng'obubinja bwe Masaka n'e Mityana bw'atemaatema abantu n'ebijambiya ne batuusibwako ebisago n'abamu ne battibwa, kyokka tewali yatemwako mutwe.\nN'agamba nti yatuuzizza olukiiko lw'ebyokwerinda olwabaddemu abaserikale ba poliisi n'abamagye b'e Nakasongola ne basalawo okuyiwa abaserikale buli wantu bafeffette abatemu bano.\nDPC w'e Nakasongola, Patience Namara yategezezza nti baakakwata abantu basatu babayambeko mu kunoonyereza okuzuula abatemu.\nAbaakwatiddwa ababiri baggaliddwa ku poliisi y'e Luweero ate omulala ku y'e Nakasongola.\nN'agumya abatuuze nti abaserikale bagenda kutereeza ekyalo amangu ddala. N'abasaba okukolagana n'abeebyokwerinda nga babaloopera abantu be beekengera. Era beewale okutambula ekiro.\nn'atemako emitwe abalala babiri\nokumpi n'enkambi y'amagye ne\nEkitundu ky'e Nakasongola\nnkambi y'amagye mu kitundu\nemitwe y'engeri abantu omukaaga\nn'ejjambiya yasanze omukazi\nng'aweese omwana e Wabigalo\nn'amutemako omutwe nga nnyina\nalaba. N'okutuusa kati mukaziwattu\nFlorence teyeetegera olw'engeri\nomwana n'alumba Donozio Matovu\nn'amusalako omutwe. Yazzeeko\nyeetisse ekinywa ky'enku.\nWabigalo n'ebyalo ebiriraanyewo\nn'abula. Ku Mmande ku maliiri\ne Kitego okumpi n'e Wabigalo.\nn'alowooza nti mutamiivu agudde\nn'asanga nga mulambo oguli mu\nng'amaze okukola emirimu.\nBwe baamulinze n'atadda ne\nRDC w'e Nakasongola, Dan\nng'obubinja bwe Masaka n'e\nMityana bw'atemaatema abantu\nn'ebijambiya ne batuusibwako\nebisago n'abamu ne battibwa,\nN'agamba nti yatuuzizza olukiiko\nabaserikale ba poliisi n'abamagye\nb'e Nakasongola ne basalawo\nDPC w'e Nakasongola, Patience\nbaggaliddwa ku poliisi y'e Luweero\nate omulala ku y'e Nakasongola.\nN'agumya abatuuze nti abaserikale\nekyalo amangu ddala. N'abasaba


Engeri eyabbye ssente mu bbanka gy'abadde azimansa\nBAZADDE b'omwana omuyimbi Patrick Ssenyonjjo 7, amanyiddwa nga ‘Fresh Kid' kyaddaaki batadde ekiragiro kya minisita w'abaana n'abavubuka , Florence Nakiwala Kiyingi mu nkola bwebamututte ku ssomero lya Kampala Parents P/S , erimu kw'ago ku gasinga okubeera ag'obuvunaanyizibwa ge yabalagira okumusomesezaamu.\nMinisita Nakiwala Kiyingi gye buvuddeko yateeka amateeka amakakali ku bazadde ne ba maneja b'ebujje lino ‘ Fresh Kid' okuli okumugaana okuyimba mu mabaala , okuyimba ku bivvulu ekiro ennyo gattako okumuggya mu ssomero gy'abadde asomera e Matugga bamutwale mu ssomero eddene erinasobola okukuuma ekitone kye ng'ate era tasuliridde nakusoma kubanga ajja kubeera muntu wa mugaso nnyo gye bujja mu ggwanga.\nWadde minisita yasooka n'ategeeza nga ‘Fresh Kid' minisitule ye yali egenda okumutwala mu ssomero ery'e kisulo erya Kisubi Savio ku Lw'e Ntebbe kyokka Fresh Kid ne bazadde be ne bagaana nga bagamba nti tasobola kisulo kubanga tagya kusobola kutwala kitone kye eky'okuyimba mu maaso.\nWano Nagagga Dr. Sudhir Ruparelia ne mutabani we Rajiv Ruparelia nga bayita mu kitongole kyabwe ekya ‘Ruparelia Foundation' kwe kuvaayo ne bamuwa basaale ey'okusomera obwereere okuva mu P.2 mwali okutuuka mu P.7 nga buli kimu okuva ku fiizi, bitabbo, yunifoomu, okulambula[tour] n'ebirala bya bwereere.\nFresh Kid ku Lwokuna olwaleero agenze ne bazadde be, maneja we Francis Kamoga ne bateeka omukono ku ndagaano n'aba Ruparelia Foundation ng'omukolo gwabadde ku ssomero lya Kampala Parents e Naguru era Fresh Kid ne bamukwasa buli ekyetagisa okutandika okusoma ne bamulagira atandike ku Lwokusatu lwa wiiki egya.\nAkulira essomero lino Daphine Kato, yakakasizza nti ‘Fresh Kid' bamuwadde ekifo mu ssomero era nga yasoose kukola yintavuuyo eya P.2 nagiyita bulungi. Olungereza yafunye 90 ate okubaala 87.\n"Abasinga babadde bogera ku Fresh Kid, nti tamanyi lungereza si kituufu alumanyi ekimala era yaluyise bulungi era nkakasa eggwanga nti omwana ono afunye omukisa kubanga Kampala Parents ly'e ssomero erisinga obulungi n'omutindo mu ggwanga" bwatyo akulira essomero Daphine Kato bweyategeezezza.\nWabula yalabudde Fresh Kid, obutalowooza nti agya kubeera nga sereebu ku ssomero, wano ogenda kuyisibwa ng'abayizi abalala era tugenda kufuba okulaba ng'ofuka omu ku baana abasinga obulungi mu nsi yonna naddala mu bibuuzo bya P.7 kubanga eggwanga likutunnulidde.\n"Buli lunnaku olina okukola ‘Home Work' ng'ozeeyo eka era maneja lino tteeka olina okukakkasa nti amukoze. Ne wiikendi alina okukola kyekimu alyoke agende ayimbe naye temulina kumukooya nnyo kubanga buli lunnaku alina okusoma nga banne.\nOmukolo guno baleese n'omuyimbi Baby Gloria , eyawadde Fresh Kid amagezi okutwala okusoma ng'ekikulu kubanga omuyimbi asomyeko ebintu bimwanguyiira era kati nze gye ndaga ndabayo.\nMaama wa Baby Gloria Betty Nakibuuka Ssenyonjjo yawadde Fresh Kid amagezi nti bwatuuka ku ssomero ne mu bazadde be aleme kwetwala nga sereebu kubanga akyali mwana muto era bano be bantu abagenda okumuyambako okukula obulungi era nze Gloria nakakoma okumukuba kibooko ng'azizza omusango.\nMaama wa Fresh Kid Madrine Namata ne taata we Paul Mutabaazi beebazizza nnyo Ruparelia Foundation n'omwana waabwe kubanga kati nabo bafuuse abantu ab'omugaso mu nsi olw'omwana ono.\nOmulimu gw'okuzimba akatale ke Wa kisekka gunaatera okuggyibwako engalo\nOmusango gwa Chameleone gugenze wa muwaabi wa Gavt.\nChameleone yennyonnyoddeko ku by'omuvubuka eyayokeddwa ewuwe n'afa


Lukka 22 - Endagaano Enkadde nʼEndagaano Empya (LCB) | Biblica\nLukka 22 - Endagaano Enkadde nʼEndagaano Empya (LCB)\n1Embaga ey’Emigaati Egitazimbulukuswa eyitibwa Okuyitako yali esembedde. 2 Bakabona abakulu n’abannyonnyozi b’amateeka baali bakola kaweefube okusala amagezi okutta Yesu, naye nga batya abantu okusasamala. 3 Awo Setaani n’ayingira mu Yuda Isukalyoti eyali omu ku bayigirizwa ekkumi n’ababiri, 4 n’agenda eri bakabona abakulu n’abakuumi ba Yeekaalu abakulu, n’ateesa nabo nga bw’anaamuwaayo gye bali. 5 Ne basanyuka nnyo, era ne bakkiriza okumusasula. 6 Yuda n’akkiriza okuwaayo Yesu, n’anoonya akakisa konna mw’anaamuweerayo gye bali nga tewali kibiina.\n7 Awo olunaku olw’Emigaati Egitazimbulukuswa, okuttirwa omwana gw’endiga ogw’embaga y’Okuyitako, ne lutuuka. 8 Yesu n’atuma Peetero ne Yokaana n’abagamba nti, “Mugende mututegekere ekyekiro kyaffe eky’okuyitako, tujje tukirye.”\n13 Ne balaga mu kibuga, ne basanga buli kimu nga Yesu bwe yabagamba. Ne bateekateeka Okuyitako.\n14 Awo ekiseera ky’okulya bwe kyatuuka, Yesu n’atuula n’abayigirizwa be okulya. 15 Yesu n’agamba abayigirizwa be nti, “Ebbanga eryo lyonna mbadde ndowooza nnyo ku Kyekiro kino eky’Okuyitako, nga njagala nkirye nammwe nga sinnaba kubonyaabonyezebwa. 16 Kubanga mbagamba nti sigenda kuddayo kulya nammwe Okuyitako okutuusa lwe kulituukirizibwa mu bwakabaka bwa Katonda.”\n19 Ate n’atoola omugaati, bwe yamala okwebaza Katonda, n’agumenyaamenyamu, n’abagabira ng’agamba nti, “Guno gwe mubiri gwange oguweebwayo ku lwammwe. Mukolenga bwe muti nga munzijukira.”\n20 Bwe baamala okulya ekyekiro, n’addira nate ekikompe era mu ngeri y’emu n’akibakwasa ng’agamba nti, “Ekikompe kino ke kabonero ak’endagaano ya Katonda empya ekakasibwa mu musaayi gwange oguyiyibwa ku lwammwe. 21 Naye muwulire kino. Omuntu agenda okundyamu olukwe atudde wano nange ku mmere. 22 Kigwanira Omwana w’Omuntu, okufa nga Katonda bwe yateekateeka. Naye zimusanze omuntu oyo amulyamu olukwe.” 23 Awo abayigirizwa ne batandika okwebuuzaganya bokka na bokka nti ani ku bo ayinza okukola ekintu ng’ekyo!\n24 Era ne batandika okuwakana bokka ne bokka, ani asinga ekitiibwa mu bo? 25 Naye Yesu n’abagamba nti, “Bakabaka b’abamawanga bafuga abantu baabwe, n’ab’obuyinza ne babazunza mu kino na kiri, naye abafugibwa tebalina kya kukola wabula okubayita abayambi baabwe. 26 Naye mu mmwe tekisaanira kuba bwe kityo. Oyo asinga ekitiibwa mu mmwe asaana yeeyisenga ng’asembayo, n’omukulembeze mu mmwe asaana abeere ng’omuweereza wammwe. 27 Mu nsi muno omukungu y’atula ku mmeeza abaddu be ne bamuweereza. Naye wano mu ffe nze muweereza wammwe. 28 Naye mmwe mubadde wamu nange mu biseera bino eby’okugezesebwa kwange, 29 era kubanga Kitange ampadde obwakabaka, noolwekyo mbaatulira kati nti mbawadde ekifo 30 okutuula n’okulya era n’okunywera ku mmeeza yange mu bwakabaka bwange obwo, era mulituula ku ntebe ne mulamula ebika bya Isirayiri ekkumi n’ebibiri.\n31 “Simooni, Simooni, Setaani asabye okukuwewa ng’eŋŋaano, 32 naye ggwe nkusabidde okukkiriza kwo kuleme kukuggwaamu. Era bw’olimala okwenenya, yamba mu kuzimba n’okunyweza okukkiriza kwa baganda bo.”\n33 Awo Peetero n’addamu nti, “Mukama wange, neeteeseteese okusibirwa awamu naawe mu kkomera, era n’okufiira awamu naawe.”\n35 Awo Yesu n’ababuuza nti, “Bwe nabatuma okubuulira Enjiri, ne mutatwala nsimbi wadde ensawo, oba omugogo omulala ogw’engatto, mwalina okwetaaga ekintu kyonna?” Ne baddamu nti, “Nedda.”\n36 Yesu n’abagamba nti, “Naye kaakano alina ensawo eterekebwamu ensimbi agitwale, n’ensawo ng’ey’omusabiriza bwe mutyo. Atalina kitala, atunde ku ngoye ze akyegulire! 37 Kubanga mbagamba nti kyetaagisa okutuukirizibwa mu nze ekyawandiikibwa nti, ‘Yabalirwa wamu n’abamenyi b’amateeka,’ ebinkwatako biteekwa okutuukirira.”\n39 Awo Yesu n’afuluma mu kibuga awamu n’abayigirizwa be n’akwata ekkubo erigenda ku lusozi olwa Zeyituuni nga bwe yali empisa ye. 40 Bwe yatuuka eyo n’agamba abayigirizwa be nti, “Musabe Katonda, muleme kuwangulwa kukemebwa.” 41 Ye n’abavaako akabanga ng’awakasukwa ejjinja, n’afukamira n’asaba nti, 42 “Kitange, obanga kwe kusiima kwo ekikompe kino kinzigyeko. Naye si nga Nze bwe njagala, wabula ky’oyagala kye kiba kikolebwa.” 43 Awo malayika eyava mu ggulu n’ajja n’amugumya. 44 Yali mu kunyolwa kunene nnyo okw’omwoyo, ne yeeyongera okusaba ennyo n’atuuyana n’entuuyo ezamuvaamu ne ziba ng’amatondo g’omusaayi, era ne gatonnya wansi.\n45 Bwe yayimuka ng’amaze okusaba n’addayo eri abayigirizwa be, naye n’abasanga nga beebase, olw’ennaku eyali ebakutte. 46 N’abagamba nti, “Lwaki mwebase? Muzuukuke, musabe, muleme kuwangulwa kukemebwa.”\n49 Abayigirizwa abalala bwe baalaba ekyali kigenda okubaawo ne babuuza Yesu nti, “Mukama waffe, tubateme n’ebitala byaffe?” 50 Era omu ku bo n’atemako n’ekitala okutu kw’omuweereza wa Kabona Asinga Obukulu. 51 Naye Yesu n’abagamba nti, “Temwongera kubalwanyisa.” N’akwata ku kutu kw’omusajja, n’amuwonya!\n52 Yesu kwe kukyukira bakabona abakulu, n’abakulu b’abakuumi ba Yeekaalu, n’abakulembeze b’Abayudaaya abaali bakulembedde ekibiina ky’abantu, n’abagamba nti, “Ndi munyazi, n’okujja ne mujja gye ndi nga mwambalidde ebitala n’emiggo? 53 Lwaki temwankwatira mu Yeekaalu? Nabeeranga omwo buli lunaku. Naye nammwe eno ye ssaawa yammwe, n’ekizikiza we kiragira obuyinza bwakyo.”\n54 Awo ne bakwata Yesu ne bamutwala mu nnyumba ya Kabona Asinga Obukulu. Peetero n’agoberera nga yeesuddeko akabanga. 55 Bwe baamala okukuma omuliro wakati mu luggya ne batuula okwota; Peetero naye n’atuula wakati mu bo, n’ayota omuliro. 56 Omuwala omuweereza n’amulengera ng’omuliro gumumulisizza, n’amutunuulira enkaliriza, okutuusa lwe yagamba nti, “Omusajja ono yali ne Yesu!”\n58 Bwe waayitawo akabanga omuntu omulala n’alaba Peetero n’amugamba nti, “Naawe oli omu ku bo.” Peetero ne yeegaana nti, “Nedda, ssebo, si bwe kiri.” 59 Bwe waali wayiseewo ng’essaawa nnamba, omuntu omu n’ayogera ng’akakasa nti, “Ddala n’ono yali wamu ne Yesu kubanga naye Mugaliraaya.” 60 Peetero n’addamu nti, “Omusajja, by’oyogerako sibimanyi!” Peetero bwe yali akyayogera enkoko n’ekookolima. 61 Mu kaseera ako Mukama waffe n’akyuka n’atunuulira Peetero. Peetero n’ajjukira Yesu kye yagamba nti, “Enkoko eneeba tennakookolima ononneegaana emirundi esatu.” 62 Awo Peetero n’afuluma okuva mu luggya n’akaaba nnyo amaziga!\n63 Awo abasajja abaali bakuuma Yesu ne batandika okumuduulira n’okumukuba. 64 Ne bamusiba ekitambaala ku maaso ne bamukuba ebikonde, oluvannyuma ne bamubuuza nti, “Nnabbi! yogera ani akukubye?” 65 Ne bamuvuma n’ebigambo ebirala bingi.\n66 Enkeera mu makya Olukiiko Olukulu olw’Abayudaaya, nga lulimu bakabona abakulu, n’abannyonnyozi b’amateeka, n’abakulembeze b’Abayudaaya, ne lutuula. Yesu n’aleetebwa mu maaso g’Olukiiko olwo.\nYesu n’abaddamu nti, “Bwe nnaababuulira temujja kunzikiriza, 68 ne bwe nnaababuuza ebibuuzo temujja kunnyanukula. 69 Naye ekiseera kituuse, Nze, Omwana w’Omuntu, okutuula ku mukono ogwa ddyo ogwa Katonda Ayinzabyonna.”\n70 Bonna ne baleekaana nti, “Kwe kugamba nti ggwe Mwana wa Katonda?”


Nsobola okwekebezza akawuka akaleeta mukenenya nga ndi waka? – Help Center\nBwoba nga ogenda mu bikolwa ebyokwegatta, okwekebezza akawuka akaleeta mukenenya yemu kunkola yokka jyoyinza okumanyamu bwoyimiridde muby’obulamu bwo. Wabula kiyinza obutakwanguyira okufuna eddwaliro kubanga oyinza okwelalikirira olw’ebyama byo oba obukuumi bwo mungeri yonna eyokwekebezza akawuka akaleeta mukenenya.\nMu bifo ebimu kisobokka okufuna ebikozebwa mu kwekeebezza akawuka akaleeta mukenenya nga oli waka wo. Wabula enkola ey’okwekebezza eyinza okuba nga tetukiridde nnyo nga eyo jyebakoledde mu ddwaliro yadde nga nnungi essinga obutekeberezza ddala. Bwewaba nga waliwo ensonga yonna ekweberera okwekeberezza mu ddwaliro, oyinza okwebereza nga oli waka kuba kino kisingako.\nOkwekebereza awaka akawuka akaleeta mukenenya kitwala enaku 23 ku 90 okusobola okulaba akawuka ka mukenenya. Mu kiseera ekyo kisobokka kiyinza okukulaga nti tolina kawuka naye nga ddala oyinza okuba nga olina akawuka akaleeta mukenenya. N’olwenga eyo kyandibadde kirungi okwekebeza wakati w’ebbanga eryo okumanya ekituffu ekikwata ku bulamu bwo. Ebintu ebkozebwa mu kukukebera bijja kukutegeeza akawuka akaleeta mukenenya wabayinza okukalabira. Bw’omanya nti kiyinzika okuba nga wetadde mu mbeera eyinza okukuleetera akawuka mu saawa 72, yogerako n’omusawo okulaba nga asobola okukuwa eddaggala eriziyiza (post-exposure prophylaxis) akawuka mu bwangu ddala.\nWaliwo engeri biri zokka gy’oyinza okwekebezaamu akawuka akaleeta mukenenya nga oli waka, emu ku ngeri zino kwekuli okukozesa akawelo akaweweevu nga oteekako amalusu okulaba nga ofunirawo ebikwata ku bulamu bwo. Enkola endala yeeyo ey’okufuna sampo y’omusaayi n’olyokka oguwerezza jyebakeberera omusaayi okulaba nga bagukebera. Naye enkola ya ‘Building Healthy Online communities’ erina obubaka bungi obukwatagana ku nkola zino zombi.\nKu saawa eno, obukebeza awaka webuli mu Bulaaya ne Amerika. Manya nkola kki eyo'kwekebezza awaka ekusanidde wano (here).


Bukedde Online - Bakansala b’e Kira bajeemedde poliisi\nBAKANSALA ba Kira Munisipaali 13, bagaanyi okukola sitetimenti ku poliisi y’e Kira Division ku musango Meeya Julius Mutebi Nsubuga gwe yaloopa ng’agamba nti mu kuyisa embalirira ya 2018/19 e Kirinnya mu kkanso mwalimu abasajja abajja n’ebijambiya n’emiggo n’ekigendererwa eky’okutuusa ku bantu obulabe. Abana bo bakkiriza ne bakola sitetimenti.\nNga April 4, omwaka guno, Meeya Julius Mutebi Nsubuga yayita olukiiko lw’ebyokwerinda ku Munisipaali e Kira olwetabwamu RDC w’e Kasangati, Hajirah Namagogwe, n’ayanjula ensonga eno era n’alagira bakansala abaali mu lukiiko okukola sitetimenti nga bannyonnyola ebyaliwo.\nKansala David Ssekiziyivu Muya yategeezezza nti, abadde tamanyi kigenda mu maaso era yeewuunyizza Town Clerk Ambrose Ocen okumukubira essimu ng’amuyita ne bakansala abalala ne babalagira okukola sitetimenti ku poliisi ku nsonga eno. Prossy Nakanywagi kansala omukyala akiikirira Kireka ku Munisipaali yategeezezza nti, olukiiko yalutegeera mu kyama n’agendayo.\nBwe yawanika omukono okubaako ky’ateesa ne bamugaana ate yeewuunyizza okulaba omuntu gwe bataayita nga bamunoonya okukola sitetimenti. Kansala Ahmed Bbaale akiikirira omuluka gwe kimwanyi ku Munisipaali yagambye nti talina buzibu na kukola sitetimenti, ajja kwogera kye yalaba kyokka banne bakyagaanyi.\nSipiika wa Kira Frank Ssemukuye, yagambye nti, poliisi okumugaana okukola sitetimenti kyokka ne bakkiriza bakansala abalala ng’ate ye yali akubiriza olukiiko tekigenda kukkirizibwa.\nYagambye nti poliisi ng’ekulemberwa atwala poliisi y’e Kirinnya ASP Celestine Nyonzima be baakebera abaali bayingira nga mwalimu n’akulira obutebenkevu mu Divizoni y’e Bweyogerere Magiidu Mukasa ate emmundu, ebiso n’emiggo byayita wa? Eyaloopa asaana afune ensonga gye yeekwasa kubanga n’embalirira yayisibwa bulungi.\nRDC w’e Kasangati, Hajirah Namagogwe yagambye nti yafuna okwemulugunya okuva ewa Meeya Julius Mutebi Nsubuga nti waaliwo abantu abakyamu abaayingira mu kkanso eyali eyisa embalirira e Kirinnya nga balina emmundu n’emiggo. Bwe yabuuza atwala poliisi y’e Kirinnya annyonnyole mu lukiiko lw’ebyokwerinda ekyaliwo, n’agamba nti talina kye yalaba.\nNasalawo buli ayali akwatibwako ensonga eno Meeya gye yaleeta mu lukiiko akole sitetimenti ku poliisi kubanga ebyokwerinda buli nsonga ereetebwa tetwalibwa nga kasongasonga.\nMeeya Julius Mutebi Nsubuga yagambye nti omusango gwe yaloopa ku poliisi yagambye nti yeekengera embeera eyaliwo mu kkanso n’ategeeza ssentebe w’ebyokwerinda mu Kira era n’asalawo ensonga azikwase abamusingako banoonyereze. “Eky’okuyita bakansala bakole sitetimenti teyakitegeddeko naye kirabika kusalawo kwa poliisi”, bwe yategeezezza.\nBakansala abeesaze akajegere ye, Leocadia Nantale Malagala, Nakanywagi Prossy, Siraje Ssembuuze, Ahmed Bbaale, Cissy Nakanywagi, Fred Kibira , Salmah Nakayiwa , David Ssekiziyivu Muya, Frank Ssemukuye, Mariam Shibah Namuddu akiikirira Bweyogerere ne Eiru Andrew ow’e Bweyogerere.\nASP Celestine Nyonzima\nSiraje Bakaleke bamulagidde ave mu ofiisi


Katikkiro Mayiga akungubagidde omugenzi Herbert Ssemakula - StaDailyNews\nHome Amawulire Agaakuno Katikkiro Mayiga akungubagidde omugenzi Herbert Ssemakula\nKatikkiro Mayiga akungubagidde omugenzi Herbert Ssemakula\nKatikkiro wa Buganda Charles Peter Mayiga, atenderezza emirimu gy'eyali Minisita wa Kabaka ow’ebyemizannyo Owek. Herbert Ssemakula kati omugenzi era nasaasira ab’enjuuye olw'okuviibwaako omuntu ow'omugaso bwatyo.\nKatikkiro wa Buganda Charles Peter Mayiga, atenderezza emirimu gy’eyali Minisita wa Kabaka ow’ebyemizannyo Owek. Herbert Ssemakula kati omugenzi era nasaasira ab’enjuuye olw’okuviibwaako omuntu ow’omugaso bwatyo.\nBino, Katikkiro abyogeedde ali mu maka g’Omugenzi Owek. Herbert Ssemakula e Mutundwe mu Lubaga ku Lwokusatu gyabadde agenze okukubagiza.\n“Ssentebe eyalondeddwa abadde agamba nti omugenzi yakola nnyo, nanokolayo emipiira gy’Amasaza, amaato n’omupiira mu Kika ky’Olugave naye waliwo n’embiro zeyatandika zebayita Buganda Road Race kwetwazimbira ekirowoozo ky’emisinde gy’amazaalibwa ga Kabaka ennaku zino zetudduka,” Mayiga bweyategeezezza.\nOwek Herbert Ssemakula ng’akyaali mulamu.\nOmukuuma Ddamula akikkatirizza nti ekikulu si bbanga muntu lyamaze mu kifo naye kiki kyasobodde okukolera mu kifo ekyo.\n“Ku mitwalo ettaano kumpi ettaano kitundu ku misinde egyasembayo giri ku mwanjo mu misinde Mubunabyalo mu nsi yonna, era akasigo bwojja okanoonya ojja kukalaba mu Ssemakula ow’olugave,” Mayiga bweyagasseeko.\nKamala byonna yategeezezza nti bwebabeera baweereza e Mengo kubeera kussaako ttofaali era nga omugenzi kino yakikola ate nga ayagala nnyo ekika kye.\nKatikkiro ajjukizza Obuganda nti emirundi ekika ky’Olugave gyekyasobola okukola obulungi mu mpaka z’ebika owek Ssemakula yali mpagi luwaga.\nAmyuka Katikkiro w’ekika ky’Olugave era nga yeyalondeddwa okubeera Ssentebe w’ enteekateeka z’okuziika, Fred Katende Kyekango yategeezezza Katikkiro nti omugenzi abadde yenyumiriza nnyo mu Buganda era nga ayagala nnyo empaka z’amaato wamu n’emipiira gy’Amasaza.\nKatende yanyonyodde Katikkiro nti, Olukiiko lwe yawereddwa okukulembera lwasazeewo omugenzi aziikibwe ku biggya bya bajjajabe e Nabalanga mu ggombolola ye Masuulita ku lunaku olw’okutaano.\nOmugenzi Ssemakula yafa ku Mmande ya wiiki eno nga kigambibwa nti yakubibwa Puleesa oluvanyuma lw’okumubikira mwanyina.\nPrevious articleEx-World Athletics boss Lamine Diack found guilty of corruption charges\nNext articleSoldier killed as army exchanges fire with prison breakers


bbstvuganda – Page 2 – bbstvug\nMeanwhile lets just say that we are proud bbstvuganda contributed a whooping 162 entries.\nPoliisi eyongedde amaanyi mu kunoonyereza ku batemu abatta Maria Nagirinya wamu ne Ssaalongo Ronald Kitayimbwa. Abavubuka abazze bakwatibwa ku bigambibwa nti baliko kyebamanyi ku butemu buno Poliisi egenda ebatwala mu bifo eby’enjawulo nga bwekungaanya obujulizi\nOkwetegekera Emisinde Gy’e Qatar\nOkwetegekera Emisinde Gy’e Qatar Ekibiina ekidukanya omuzannyo gw’emisinde mu ggwanga ki Uganda Athletics Federation kifulumiza olukalala lwa badusi 22 abagenda okukikilira Uganda mu mpaka za World Athletics Championship ezigenda okubera mu kibuga Doha enkya Qatar.\nSeptember 12, 2019 /0 Comments/by bbstvuganda\nAba Sseese bewera\nAmawulire - Buganda\nSsaabasajja Kabaka agguddewo olukiiko lwa Buganda olw’omulundi ogwa 27. Beene asabye abakulu b’ebika beteeketeeke bulungi asobole okulambula obutaka bwabwe n’okumanya embeera gyebulimu n’okulaba engeri obwakabaka gyebuyinza okulaakulanya obutaka olwabantu ba Buganda. Era wano Beene akubirizza abazzukulu okukwatizaako bajjaja baabwe ku nsonga y’okuteekateeka obutaka bwabwe. Omutanda asiimye omubaka we mu bitundu bye Bungereza ne Ireland Ronald […]\nOKWOGERA KWA KABAKA MU KUGGULAWO OLUKIIKO LWA BUGANDA OLWA 27 NGA 19TH AUGUST 2019 Tubaanirizza mwenna abazze ku mukolo ogwa leero, tuyozayoza speaker w’olukiiko luno omuggya owekitiibwa patrick mugumbule olw’okulondebwa era tumwagaliza okukola obulungi. Twebaza nnyo owekitiibwa nelson kawalya abadde speaker olw’okukubiriza obulungi olukiiko okumala emyaka mukaaga era tumwagaliza obulamu obulungi. Mu ngeri yeemu tuyozayoza […]\nRotary Cancer Run : Katikkiro afunye emijoozi gyanaddukiramu emisinde egitegekeddwa aba Rotary ne Centenary Bank. Katikkiro Akubirizza bannayuganda okwetaba mu misinde gino ng’omu ku kaweefube w’okutumbula eby’obulamu.\nPride Microfinance Edduukiridde Abaana Ba SOS Bannayuganda basabiddwa okulabirira obulungi abaana baabwe ate babakuze bulungi basobole okubeera ab’omugaso mu nsi yabwe. Abadduka ekibiina kya SOS ekirabirira abaana abataliiko mwasirizi bebasabye bannayuganda okukomya omuze ogwokusuula abaana be bazaala\nOmumyuka Wa Katikkiro Owek Twaha Asisinkanye Aba Pewosa Katikkiro wa Buganda asiimye bannakibiina kya Pewosa olwokubeera a abasaale mu kutuukiriza ensonga ssemasonga ettaano nti kino lyekkubo erinatuusa buganda ku ntikko gyerubiirira


Yobu 5 | Bayibuli ey'Oku Mukutu Gwaffe Ogwa Intaneeti | New World Translation\nErifaazi yeeyongera okwogera (1-27)\n‘Katonda akwasa abagezi mu bukujjukujju bwabwe’ (13)\n‘Yobu tasaanidde kugaana kukangavvulwa Katonda’ (17)\n5 “Kale koowoola! Waliwo omuntu yenna akuyitaba? Ani ku batukuvu gw’onookoowoola? 2 Kubanga okusiba ekiruyi kujja kutta omusirusiru,N’obuggya bujja kutta oyo atalina magezi. 3 Ndabye omusirusiru ng’asimba amakanda,Naye mangu ddala ekifo w’abeera ne kikolimirwa. 4 Abaana be tebalina bukuumi bwonna,Era babetentebwa ku mulyango gw’ekibuga+ nga tewali abataasa. 5 By’akungula biriibwa alumwa enjala,Abiggya ne mu maggwa,Era ebintu byabwe bigwa mu mutego. 6 Kubanga ebintu eby’akabi tebimeruka mu nfuufu,Era emitawaana tegiva mu ttaka. 7 Kubanga omuntu azaalirwa kubonaabona,Ng’ensasi z’omuliro bwe zimansuka waggulu. 8 Naye nnandijulidde eri Katonda,Era Katonda gwe nnandyanjulidde ensonga zange, 9 Oyo akola ebikulu era ebitanoonyezeka,Akola ebintu eby’ekitalo ebitabalika. 10 Atonnyesa enkuba ku nsiN’afukirira ennimiro. 11 Agulumiza abeetoowaze,N’abennyamivu abagulumiza ne bafuna obulokozi. 12 Alemesa enteekateeka z’ab’enkwe,Emirimu gy’emikono gyabwe ne gigwa butaka. 13 Akwasa abagezi mu bukujjukujju bwabwe,+Enteekateeka z’abagezigezi ne zigootaana. 14 Baba mu kizikiza emisana,Era bawammanta mu ttuntu nga gy’obeera kiro. 15 Awonya omuntu ekitala ekiva mu kamwa kaabwe,N’omwavu amuwonya mu mukono gw’ow’amaanyi, 16 Olwo omunaku n’aba n’essuubi,Naye akamwa k’abatali batuukirivu ne kaziba. 17 Laba! Alina essanyu oyo Katonda gw’anenya;Kale togaananga kukangavvulwa Omuyinza w’Ebintu Byonna! 18 Kubanga aleeta obulumi, naye n’asiba ebiwundu;Amenya, naye n’awonya n’emikono gye. 19 Ajja kukuwonya emitawaana mukaaga,N’ogw’omusanvu tegujja kukukolako kabi. 20 Anaakununula mu kufa ng’enjala egudde,Ne mu lutalo anaakuwonya ekitala. 21 Anaakuwonya olulimi olukuba,+Era okuzikirira bwe kunajja, tookutye. 22 Ojja kusekereranga okuzikirira n’enjala,Era ensolo z’omu nsiko toozitye. 23 Amayinja g’oku ttale tegajja kukutuusaako kabi,*Era onoobanga mu mirembe n’ensolo z’omu nsiko. 24 Ojja kumanya nti weema yo eri mu mirembe,*Bw’onoolambulanga eddundiro lyo tewali ky’onoosanga nga kibuze. 25 Ojja kuba n’abaana bangi,Era bazzukulu bo bajja kuba bangi ng’omuddo gw’oku ttale. 26 Oligenda mu ntaana ng’okyalina amaanyi,Ng’ebinywa by’emmere ey’empeke ekunguddwa mu kiseera kyayo. 27 Laba! Bino tubinoonyerezzaako, era bituufu. Wuliriza era bikkirize.”\n^ Oba, “gajja kukola naawe endagaano.”\n^ Obut., “emirembe ye weema yo.”


Amawulire | Dembe FM 90.4 - Part 866\nSsabasajja atandise emikolo gya leero\nSsabassajja asimbudde okuva mu lubiri lwe ku ssaza e Ntenjeru gyeyasuze. Ayolekedde olusuku lw’agenda okulambula olwaleero nga tannatongoza kyuuma kya mwaanyi e Busaana. Ayambadde suuti ya kitaka n’ettaayi ya kitaka. Olunaku olwaleero Ssabasajja Kabaka wa Buganda Ronald Muwenda Mutebi II ayingidde olunaku olw’okubiri ng’alambula essaza […]\nObumu geemanyi- Kabaka\nSsabasajja kabaka empologoma ya Buganda Ronald Muwenda Mutebi ow’okubiri agamba nti ekituusizza Buganda ku buwanguzi e Kayunga bubadde bumu. Omutanda era agamba nti n’abantu benyini bamanyi kyebagala. Bino maaso moogi abyogeredde ku gombolola ye Bbale nga akomekkereza emikolo gy’olunaku lwe olusoose e Bugerere. Omutanda agambye […]\nPulezident Museveni akyalemeddeko ku kweyimirirwa\nPulezidenti Museveni akyasibidde weyali ku nsonga z’okweyimirira abantu. Ng’aggulawo olukungaana lw’abalamuzi olw’ennaku ettaano, pulezidenti agambye nti okweyimirira abantu abazizza ogw anaggomola kuba kucokooza bantu Asonze ku misango nga ettemu, okusobya ku baana abatannaba kwetuuka kko n’okulya mu nsi olukwe ng’agamba nti emisango gino minene nnyo […]\nMu syria basibaganye enkalu\nAbavuganya ne gavumenti mu ggwanga lya Syria basibaganye enkalu mu nteseganya ezigenda mu maaso Kiddiride aba gavumenti obutakkiririza mu kya kusaawo gavumenti ya kiseera ng’enjuuyi bwezetereeza okuzza eggwanga ku mulamwa Enjuuyi zombie era zikyagaanye okukaanya ku ky’okukolera omukulembeze ali mu ntebe bashar Al Assad. Eggwanga […]\nAbatali ku lukalala mulinde omwaka ogujja\nAbayizi be Makerere abatali ku lukalala lw’abalina okutikkirwa basabiddwa okugumikiriza okutuuka omwaka ogujja Kiddiridde abayizi abamu okutandika okwemulugunya nti tebali ku lukalala lw’abagenda okutikkirwa olunaku lw’enkya Omwogezi w’ettendekero lino Ritah Namisango agamba nti abatali ku lukalala tebamalangayo fiizi ate abalala balina empappula zebaagwa nga […]\nSsabassajja atongozezza okugema abaana\nSsabassajja Kabaka atongozezza enteekateeka y’okugema abaana . Kawefube ono amutongolezza ku ddwaliro lye Kayunga ng’egimu ku mikolo gy’amakulambula kwe e Bugerere. Ssabasajja eno era agabidde abalwadde emifaliso n’abasaasira nako. ssabasajja bw’avudeyo eno eyolekedde bbaae gy’agenda okwogerako eri abantu. Omutanda guno gwegusoose okugenda e kayunga bukyanga […]\nSsabasajja kabaka atuuse a Kayunga\nSsabassajja Kabaka atuuse e Bugerere. Mbuutu na ssanyu ng’abantu bakwatiridde ku makubo okumwaniriza.\nE Bugerere abasuubuzi banoga\nAbasuubuzi by’ebyamaguzi ebitali bimu e Bugerere bali mu keetalo ng’abantu bagula ng’abawendule Ebisinga okutunda bye by’okulya, eby’okunywa, n’ebirala ebikwata ku Buganda nga baaji n’obukofiira. Gwo omwenge omugand an’omuzungu gutunda kiralu ng’abantu baakedde kwesiwa magengere. Ku lutindo ssezzibwa abantu bayitirivu nga ekitundu kyonna kikwtairidde balinda mu […]\nAbapangisa bonna mu disitulikiti ye Mubende bakuwandikibwa. Kino kigendereddwaamu kukendeeza ku misango gy’ettemu n’ettemu egisusse mu distulikiti eno Mu ngeri yeemu n’amabaala gonna ssigakukola kusukka ssaawa ttano ez’ekiro. Bino bituukiddwaako mu lukiiko lw’eby’ebyokwerinda olutegekeddwa poliisi n’abatuuze AKulira ebikwekweto e Mubende Dan Ampadde agamba sabye abantu […]\nOmusajja eyeetabye mu mpaka z’okunywa Waragi kati z’embuyaga ezikaza engoye Emmanuel Sserwadda wa myaka 50 ng’abadde mutuuze ku kyaalo Kyakanyomozi ekisangibwa mu disitulikiti ye Lwengo. Omusajja ono empaka zino yazeetabyeemu olunaku lwajjo era nga kigambibwa okuba nga yenyedde liita za Waragi kkumi nga talidde Baliranwa […]\n« First‹ Previous862863864865866867868869870Next ›Last »


Bukedde Online - WAKISO: Buli amansa kasasiro asibira mu kkomera\nWAKISO: Buli amansa kasasiro asibira mu kkomera\nNANSANA: Embwa bw''etekuluma waakiri ogwa mu kasasiro\nEbizimbe by'Amasaza bye baatuddizza binaat...\nAdded 7th October 2013\nWAKISO Town Council egatta embeera ez''ekibuga n''ez''omu kyalo. Bwe twatuuseeyo twakizudde nti abantu baamu tebakiraba ng''ekya bulijjo okuba nga embuzi, ensiga n''enkoko bitaayaayiza mu kibuba ekiramba!\nWAKISO Town Council egatta embeera ez'ekibuga n'ez'omu kyalo. Bwe twatuuseeyo twakizudde nti abantu baamu tebakiraba ng'ekya bulijjo okuba nga embuzi, ensiga n'enkoko bitaayaayiza mu kibuba ekiramba!\nMu bitundu ebimu, omuddo guduumuuse, abantu abasinga (56 ku buli 100) bamanyi kaabuyonjo z'ekibuga we ziri, naye ziri ku buseere ate njama nnyo!\nAboobuyinza okukwatanga abakyafu ne babatwala mu kkooti ne bavunaanibwa kye kibadde kiyambye Wakiso Town Council okuba ekibuga ekiyonjo bw'ogeraageranya n'ebibuga ebirala.\nAboobuyinza nga bali wamu n'ab'ebyobulamu balawuna ekitundu nju ku nju era ng'abasuubuzi n'abatuuze abasangibwa nga bakyafu oba nga bamansa kasasiro buli we basanze bakwatibwa ne bavunaanibwa.\nEmbeera eno etiisa abantu bangi nga buli omu atya okugwa ku kyokya era abatuuze mu kitundu buli omu mbega wa munne ku kikwatagana n'okukuuma ekibuga kyabwe nga kiyonjo.\nAkola nga Town Clerk w'ekibuga kino, Muganga Basammulekkere agamba nti Wakiso Town Council yatondebwawo mu November wa 2000 ng'ekutulwa ku ggombolola ya Mumyuka Wakiso oluvannyuma lw'okutondawo disitulikiti y'e Wakiso ng'ekutulwa ku Mpigi.\nEkibuga ky'e Wakiso kiteeberezebwamu abantu 37,406 abasangibwa mu byalo 16 n'emiruka omusanvu okuli ogw'e Kisimbiri, Namusera, Kavumba, Mpunga, Gombe, Kasengejje ne Naluvule.\nNaye lwaki kaabuyonjo njama nnyo?\nBajeti y'ekibuga kino ey'omwaka gw'ebyensimbi 2013/2014 ya kawumbi kamu n'obukadde 400 nga ku zino 16,420,000/- zigenda kukola ku byabuyonjo, okuli okusomesa abantu n'okubakwasisa amateeka g'ebyobuyonjo.\nAte 29, 800,000/- za kukuuma na kutumbula butonde bwa nsi n'okuyoola kasasiro mu kibuga olwo kyeyongere okutemagana okusinga bwe kiri kati.\nMuganga yayongeddeko nti wadde Town Council terina bipipa wakung'aanyiza kasasiro kyokka baateekawo ekiragiro ekikakali ekiragira abantu obutamala gamansa kasasiro era nga buli muntu ateekwa okukungaanyiza kasasirowe mu kakutiya ng'abamuyoola buli lunaku mwe bamusanga.\nOmuwanika wa Wakiso Town Council, Isaac Mukisa agamba nti mu kiseera kino tebalina ttaka we bayiwa kasasiro era nga kino kye kyabawaliriza okukwatagana ne KCCA okusobola okuyiwa kasasiro e Kiteezi.\nMu mbeera nga Town Council terina nsimbi zimala kuyoola kasasiro, buli muntu asasulira kasasiro we eri ttiimu y'omupiira eya Wakiso United gye bawa ttulakita ya Council olwo ne bagenda nju ku nju nga bwe basolooza kasasiro mu batuuze.\nEkibuga kino kirina kaabuyonjo z'olukale bbiri zokka ng'emu yazimbibwa mu ppaaka ya takisi ate eyookubiri esangibwa mu katale era nga zaakusasulira 200/- buli lw'ogendayo.\nWadde ng'ekitebe kya disitulikiti y'e Wakiso kisangibwa mu Wakiso Town Council, ekibuga tekirina bipipa na mmotoka eyoola kasasiro okuggyako ttulakita eyabaweebwa Gavumenti gye bakozesa okumutambuza okuva mu bantu okumutwala gy'ayiibwa.\nMukisa yategeezezza nti basanze okusoomoozebwa olw'abantu abasiiwuufu b'empisa abeeyambisa obudde bw'ekiro olwo ne basitulira ebisawo bya kasasiro okuva mu maka gaabwe ne bamuyiwa ku nguudo z'ekibuga era nga bano yalabudde okubakolako.\nWadde ekibuga bagezaako okukioyonja, naye embeekuulo ekirimu eva ku mmotoka, bodaboda, ab'ebidongo n'abalanga ebyamaguzi nayo efuula ekibuga ekizibu okubeeramu.\nOmwaka 2010 guweddeko bannaddiini bagwasimula\nEbya dokita gwe basse bikyalanda\nOmutemu yakubira Dr. Agaba essimu 11 olunaku lumu\nAgambibwa okutta Dr Agaba asimbiddwa mu kkooti olwaleero


Bukedde Online - Omuziki guggye Carol ku kusula mu bbaala\nOmuziki guggye Carol ku kusula mu bbaala\nKapalaga alaze omutima omugabi\nEbbinu ly'okulya enva ligguse e Nansana\nBW’OYOGERA ku linnya Carol Namulindwa abamumanyi bakuddamu kimu “ogamba mwanamuwala asula mu biduula ne banne nga batiguka?” Wabula Carol agamba nti katio ali ku kikwekweto kweyubula nga n’amannya kati yeeyita Karole Kasita omuyimbi.\nCarol y’omu ku bawala ababadde beegulira erinnya mu kulya obulamu mu Kampala nga n’ebifo ebimu ebisanyukirwamu ye ne mikwano gye baabifuula maka gaabwe naye nga kati yasala ‘puleesa’ anti mu bifo ebimu gye ‘bakasibiranga’ takyalabikayo awalala gy’alabika abeerayo ssaawa mbale ng’afuluma. Carol gwe twayogeddeko naye yatutegeezezza nti kati yadda mu kuyimba mu S$S band.\nAlina ennyimba nga ‘Musujja gwa laavu’ n’endala. Agamba nti okuyimba kwetaaga obudde obumala okuyiiya ennyimba n’okuwummula y’ensonga lwaki yakendeeza eby’okucakala. Wabula wadde Karole ali ku kikwekweto kweyubula, eby’okwesala bukokoonyo ku kyamulemeddemu era wano yewolereza ng’agamba nti “nkola binyumirwa sitambulira ku bigambo by’abantu.”\nAkutte mukazi we lubona nga basinda omukwano ne Paasita: Amumugabidde mu lukiiko lw'ekyalo


Bukedde Online - Farouk bba wa Julie Underwood asinkididdwa mu kkomera lwa kujingirira kyapa n'afuna ssente\nFarouk bba wa Julie Underwood asinkididdwa mu kkomera lwa kujingirira kyapa n'afuna ssente\nHosyn Kiiza oluusi eyeeyita Farouk asindikiddwa mu kkomera e Kitalya\nBBA wa munnakatemba Julie Underwood azannya nga Sharon mu ba Ebonies, Hosyn Kiiza oluusi eyeeyita Farouk asindikiddwa mu kkomera e Kitalya lwa kujingirira kyapa n'akufuna ssente ng'akozesa olukujjukujju.\nFarouk avunaaniddwa ku kkooti ya Buganda Road emisango 4 nga gyonna gya kujingirira kyapa na biwandiiko ebirala n'okufuna ssente ng'akozesa olukujjukujju nga gyonna kigambibwa nti yagizza mu 2017.\nAvunaaniriddwa ku kkooti ya Buganda Road mu maaso g'omulamuzi Doreen Olga Kalungi amusindiise ku limanda okutuusa ku Lwokusattu lwa wiiki eno lw'anaasalawo oba akkirizibwa okweyimirirwa.\nKigambibwa nti mu mwezi gwa March ne August 2017 Farouk yakozesa olukujjukujju n'afuna ssente obukadde 39 okuva ku Danstan Senjule ng'amulimbye nti agenda kumupangisa tulakita n'okumuyambako okuggya abantu abaali ku ttaka lye erisangibwa e Kisoga mu disitulikiti y'e Mukono.\nNti teyakoma okwo bwe yali ku luguudo lwa Nasser yajingirira ekyapa ky'ettaka eritudde ku Block 558 plot 61 e Mengo ng'agamba kamisona w'ebyapa y'akifulumiza n'ekiwandiiko ekirala ekiraga nga Godfrey Serunkuma Lule bw'atadde omukono ku ffoomu ekyusa obwannannyini bw'ekyapa okudda mu Regina Senjule ekintu ekitaali kituufu.\nLooya we Muwonge Emmanuel Muwonge aleese mu kkooti endagaano okulaga nti baategeeraganye ne Senjule ku ssente ze yamufera obukadde 39 n'amusasulako obukadde 4 nga balansi waakumumusasula mu maaso kyokka kino tekigaanye mulamuzi kumusindiika ku limandi.\nDoreen Olga Kalungi\nGodfrey Serunkuma Lule\nMuwonge Emmanuel Muwonge


Bukedde Online - Ani yayokya Nayiga, omuserikale wa Kabaka n'amulesa amabujje?\nAni yayokya Nayiga, omuserikale wa Kabaka n'amulesa amabujje?\nOkuzaala abaana ab'ekigero nakwo kusaana kukolerwa tteeka?\nObwa kanaabe; eyeekanasa tasobola kubufunamu\nENSI erina ettima, kuba Aisha Nayiga, omuserikale wa Kabaka eyaggyiira mu muliro ogwayokya wankaaki wa Bulange, omutemu amulesezza amabujje!\nNayiga abadde yaakamaliriza emisomo ne bamutikkira dipulooma. Abadde yaakayanjula bba mu bakadde, kyokka byonna bino abirese ku nsi n’abaana be basatu.\nNayiga muwala wa Haruna Lubega Kaddunabbi ne Jalia Nassuuna e Mugojja - Mirembe mu Butambala. Amaze ebbanga lya mwezi mulamba ng’ajjanjabirwa mu ddwaaliro e Nakasero, Ssaabasajja Kabaka gye yalagira atwalibwe ne banne abalala bataano abaggyiira mu muliro guno.\nNayiga baamulesezza omwana omuwere.\nKu bano, basatu baafa gye buvuddeko ate ababiri ne baasiibulwa wadde nga bakyalina obulumi obw'enjawulo.\nAbalala abaafa olw’omuliro guno kuliko Richard Ssebuguzi eyali omukozi wa Buganda Land Board, Capt, Mivule eyali akulira amagye ga Kabaka; omuwala eyali alabirira abaserikale mu by’okulya ku Bulange n'okuyonja ofiisi zaabwe Betty Nakanwagi ko n'omukazi agambibwa okuba omulalu eyali asibiddwa mu kifo kino eyafiirawo omuliro lwe gwakwata nga October 10 2012.\nTaata wa Nayiga, Mw. Kaddunabbi yagambye nga muwala we afudde nti, “Nayiga ebbanga lyonna abadde akuumirwa mu kifo omulabirirwa abalwadde abayi e Nakasero kyokka ku Lwokubiri nga November 6, yaggyiddwaayo ng’abasawo bagamba alabika ajja kuba bulungi . Gye baamuzzizza yamazeeyo olunaku lumu n’afa.”\nAisha Nayiga lwe yatikkirwa omwaka oguwedde.\nNayiga yasomera mu Kawempe Primary School gye yava n'agenda e Kibibi SSS gye yamalira S4. Oluvannyuma yeegatta ku Saidina Abubakar e Kaabasanda gye yamalira S6 era amangu ddala n eyeegatta ku magye n'atendeklerwa e Kabamba gye yava n'aweebwa okukuuma Kabaka, omulimu gw’amazeeko emyaka 10.\nNewankubadde Nayiga abadde mu magye azze ayongera ku kusoma kwe, omwaka oguwedde yafuna Dipulooma mu byakompyuta nga yali wamu n'abamu ku baserikale ba Kabaka abalala nga baayambibwako Saabasajja Kabaka mu kusoma kwabwe.\nNayiga era omwaka oguwedde yayanjula bba Edward Mawanda ow’e Banda era akolera mu Lubiri lwa Kabaka. Alese abaana basatu nga kuno kuliko n'ayavula!\nBba wa Nayiga, Edward Mawanda ( ku kkono) lwe yayanjulwa.\n"Neebaza nnyo Ssaabasajja Kabaka n'Obwakabaka bwa Buganda olw'okufaayo ennyo okulaba nga bajjanjaba abaana baffe newankubadde tebasobodde kudda ngulu naye nga babadde bajjanjabwa wakati mu kulabirirwa okwenjawulo ate nga n'ensimbi ezibagenzeeko nnyingi.Ssaabasajja abadde amanyi omwana wange ng'omuntu ate nga n'ebbanga lye yamala ng’aweereza Naabagereka nalyo lyali ddene, Mw. Lubega Kaddunabbi bwe yagambye.\nNayiga yaziikiddwa e Mugojja-Mirembe.\nAni yayokya Nayiga, omuserikale wa Kabaka n’amulesa amabujje?\nBbebi asuuliddwa ku kkubo\nKamuswaga: Akkirizza okulabirira omwana eyamutwazizza ku Poliisi


Baibuli y'Oluganda - ENDAGAANO ENKADDE - Ekyabalamuzi 1\nEkyabalamuzi - Essuula 1\nAwo Yoswa bwe yamala okufa, abaana ba Isiraeri ne babuuza Mukama nti Ani alisooka okulinnya eri Abakanani, okubalwanyisa?\n2 Mukama n'ayogera nti Yuda ye alirinnya: laba, ngabudde ensi mu mukono gwe.\n3 Yuda n'agamba Simyoni muganda we nti Ogende nange mu mugabo gwange, tulwanyise Abakanani; era nange bwe ntyo ndigenda naawe mu mugabo gwo. Awo Simyoni n'agenda naye.\n4 Yuda n'alinnya; Mukama n'agabula Abakanani n'Abaperizi mu mukono gwabwe: ne babattiramu mu Bezeki`abasajja kakumi.\n5 Ne basanga Adonibezeki mu Bezeki: ne bamulwanyisa, ne batta Abakanani n'Abaperizi.\n6 Naye Adonibezeki n'adduka; ne bamugoberera, ne bamukwata; ne bamusalako engalo ze ensajja n'ebigere bye ebisajja.\n7 Edonibezeki n'ayogera nti Bakabaka ensanvu, abaasalibwako engalo zaabwe ensajja n'ebigere byabwe ebisajja, baakuŋŋaanyizanga (emmere yaabwe) wansi w'emmeeza yange: nga nze bwe nnaakola, ne Katonda bw'ampalanye bw'atyo. Ne bamuleeta e Yerusaalemi, n'afiira eyo.\n8 Abaana ba Yuda ne balwanyisa Yerusaalemi, ne bakimenya, ne bakitta n'ekitala, ne bookya ekibuga omuliro.\n9 Awo bwe baamala, abaana ba Yuda ne baserengeta okulwanyisa Abakanani abaatuula mu nsi ey'ensozi, ne mu bukiika obwa ddyo, ne mu nsi ey'olusenyi.\n10 Ne Yuda ne balumba Abakanani abaatuula mu Kebbulooni: (naye erinnya lya Kebbulooni nga ye Kiriasualuba edda:) ne batta Sesayi, ne Akimaani; ne Talumaayi.\n11 N'avaayo, n'alumba abaatuula mu Debiri. (N'erinnya lya Debiri nga ye Kiriasuseferi edda.)\n12 Kalebu n'ayogera nti Oyo alitta Kiriasuseferi n'akimenya, ndimuwa Akusa muwala wange okumuwasa.\n13 Osunieri, omwana wa Kenazi, muganda wa Kalebu omuto, n'akimenya: n'amuwa Akusa muwala we okumuwasa.\n14 Awo bwe yajja (gy'ali), n'asabisa kitaawe ennimiro: n'ava ku ndogoyi ye; Kalebu n'amugamba nti Oyagala ki?\n15 N'amugamba nti Mpa omukisa; kubanga wanteeka mu nsi ey'obukiika obwa ddyo, era, mpa n'enzizi ez'amazzi: Kalebu n'amuwa enzizi ez'engulu n'ez'emmanga.\n16 N'abaana ab'Omukeeni, mukoddomi wa Musa, ne balinnya nga bava mu kibuga eky'enkindu awamu n'abaana ba Yuda ne bagenda mu lukoola lwa Yuda, oluli ku bukiika obwa ddyo obwa Aladi; ne bagenda ne batuula n'abantu.\n17 Ne Yuda n'agenda ne Simyoni muganda we, ne bakuba Abakanani abaatuula mu Zefasi, ne bakizikiririza ddala. N'erinnya ly'ebibuga lyayitibwa Koluma.\n18 Era Yuda n'amenya Ggaza n'ensalo yaakyo, ne Asukuloni n'ensalo yaakyo, ne Ekuloni n'ensalo yaakyo.\n19 Era Mukama yali wamu ne Yuda; n'agoba (abaatuula) mu nsi ey'ensozi; kubanga teyayinza kugoba abaatuula mu kiwonvu, kubanga baali balina amagaali ag'ekyuma.\n20 Ne bawa Kalebu Kebbulooni, nga Musa bwe yayogera: n'agobera omwo abaana abasatu aba Anaki.\n21 N'abaana ba Benyamini ne batagoba Bayebusi abaatuula mu Yerusaalemi: naye Abayebusi ne batuula n'abaana ba Benyamini mu Yerusaalemi, ne leero.\n22 N'ennyumba ya Yusufu, era nabo ne balinnya ne balumba Beseri. Mukama n'aba wamu nabo.\n23 N'ennyumba ya Yusufu ne batuma okuketta Beseri. (Erinnya ly'ekibuga edda lyali Luzi.)\n24 N'abakessi ne balaba omusajja ng'ava mu kibuga, ne bamugamba nti Tulage, tukwegayiridde, we tunaayingirira mu kibuga, naffe tunaakukola bulungi.\n25 N'abalaga we banaayingirira mu kibuga, ne batta ekibuga n'ekitala; naye ne bata omusajja oyo n'ennyumba ye yonna.\n26 Omusajja oyo n'agenda mu nsi ey'Abakiiti, n'azimba ekibuga, n'akituuma erinnya lyakyo Luzi: lye linnya lyakyo ne leero.\n27 Manase n'atagoba (abaatuula) mu Besuseani n'ebyalo byakyo, ne mu Taanaki n'ebyalo byakyo, newakubadde abaatuula mu Doli n'ebyalo byakyo, newakubadde abaatuula mu Ibuleamu n'ebyalo byakyo, newakubadde abaatuula mu Megiddo n'ebyalo byakyo: naye Abakanani ne baagala okutuula mu nsi eyo:\n28 Awo olwatuuka, Isiraeri bwe yafuna amaanyi, ne bakoza Abakanani emirimu, ne batabagobera ddala.\n29 Efulayimu n'atagoba Bakanani abaatuula mu Gezeri; naye Abakanani ne batuula mu Gezeri wakati mu bo:\n30 Zebbulooni n'atagoba abaatuula mu Kituloni, newakubadde abaatuula mu Nakaloli; naye Abakanani ne batuula mu bo; ne bafuuka ab'okuwanga omusolo.\n31 Aseri n'atagoba abaatuula mu Akko, newakubadde abaatuula mu Sidoni; newakubadde mu Alabu, newakubadde mu Akuzibu; newakubadde mu Keruba, newakubadde mu Affiki newakubadde mu Lekobu:\n32 naye Abaseri ne batuula mu Bakanani, be baatuula mu nsi: kubanga tebaabagoba.\n33 Nafutaali n'atagoba abaatuula mu Besusemesi, newakubadde abaatuula mu Besuanasi; naye n'atuula mu Bakanani, be baatuula mu nsi: era naye abaatuula mu Besusemesi ne mu Besuanasi ne bafuuka ab'okuwanga omusolo.\n34 Abamoli ne bagobera abaana ba Ddaani mu nsi ey'ensozi: kubanga tebaabaganya kuserengeta mu kiwonvu:\n35 naye Abamoli baayagala okutuula ku lusozi Keresi, mu Ayalooni, ne mu Saalubimu: naye omukono gw'ennyumba ya Yusufu ne gusinga, n'okufuuka ne bafuuka ab'okuwanga omusolo\n36 N'ensalo ey'Abamoli yava awayambukirwa Akulabbimu, okuva ku lwazi, n'e ngulu.


Bukedde Online - Emmundu n’abajaasi twalina batono naye twalwanirawo - Muteesa\nObudde nga busaasaana ku ssaawa 11:30, nazuukusibwa omusinde gw’emmundu mu ngeri ey’ekyekango. Nasiriikirira ne ntandika okufumintiriza, ku kiri mu Lubiri lwange n’ebweru waalwo.\nMuteesa e Bungereza\nOKUVA ne leero, Bukedde Online agenda kukutuusaako ebimu ku bigambo Kabaka, Freddie Walugembe Muteesa II mu kitabo kye ‘Okuvvoola Obwakabaka bwange (The desecration of my Kingdom) Anyumya bwe baalumba Olubiri lwe ne batuusa okumuwangangusa.\nMu bwangu nafunayo amasaati, empale n’engatto za swedi eza bbuutu. Natandika okuyiiya amagezi agafuluma Olubiri.\nNasooka kulya kkava mu kalimiro akaalimu enzikiza mmita nga 200 ku 300 okuva mu kifo we nali n’okutandika okunoonya omuduumizi w’amagye gange.\nAmagye ga Uganda ‘Uganda Army’ gaali galumbye Olubiri lwange wansi w’ebiragiro bya Katikkiro wa Uganda, Dr. Milton Obote. Kyokka kino kyanneewunyisa kitono kuba nali mmaze okukitegeerako wiiki eziyise nti bajja kulumba Olubiri, naye ekyanneewunyisa kwe kuba nga baali tebalulumbye ebiro ebyali biyise!\nAte ne wiiki ezaali ziyise ennyonyi zaali zeetawula ku Lubiri mu ngeri ey’ekimpoowooze okulaba nga bwe zikuba ebifaananyi n’okuketta.\nMuteesa ng'ablamusa ku bataka\nBino byali bikolebwa kuyamba magye kwongera kufuna bukodyo ku ngeri gye bagenda okulumbamu Olubiri. Waaliwo abantu okuva mu Kampala n’ebitundu ebiriraanyeewo, abaali bazze ku Lubiri eggulolimu nga tebamanyi kiki kigenda kubaawo, era okubwatuka kw’emmundu kwe kwabagumbulula.\nAbakuumi abasinga n’abaami bange abamu baali bakwatiddwa nga baggaliddwa eggulolimu.\nSsemateeka yali ampa abakuumi 300, kyokka nalina 120 bokka, ate lwe baalumba Olubiri bangi ku bano tebaaliwo.\nTwalina emmundu ntono kuba buli muserikale yalina emmundu emu. Era mu Lubiri temwalimu tterekero lya byakulwanyisa nga Obote bwe yakitegeeza oluvannyuma era ng’amagye lye gaali ganoonya.\nTwagenda mu maaso n’okusalinkiriza nga tuyita mu nnimiro nga tudda ku ludda lw’Obugwanjuba bw’Olubiri ku ggeeti ya Nnaalongo okulaba ng’eno waakiri tugikuuma bw’eba nga tennawambibwa oba okukubibwa.\nAte eyo twatuuka? Kuba tuba ng’abagisemberera ate ne tulengerayo abasajja basatu abatunula enkaliriza nga ddala abalina kye beetegereza.\nWabula obuzibu bwe twalina, tewali yali amanyi bungi bw’amagye gatulumbye, naye twali tulowooza nti bandiba nga basoba mu 1,000. Wano tetwalina kutuula era twagenda mu maaso n’okutetenkanya.\nOmukisa gwe twalina, wadde baali bangi, naye nze ow’amagye amatono ate agange gaalina obumanyirivu okubasinga. Okusinziira ku bye baali bangamba abaali bava gye bakubye emmundu nange bye nalaba, nali sirabanga ku bantu battiddwa mu bungi bwe batyo.\nOkumanya abasajja ba Obote baali beewuunyisa, baddira obusiisira obwali mu Lubiri ne babukumako omuliro kyokka ate ne badda mu kitangaala ne beeteeka mu tageti zaffe olwo naffe ne tukuba emmome!\nOmulyango gwa Ssaabagabo baali bamaze okuguwamba, wabula ng’olutalo lugenda mu maaso ate oludda olw’Obuvanjuba olwo twali tumaze okulweddiza.\nKyali kimanyiddwa nti njagala nnyo okubeera mu Lubiri olukadde, olutonotono, olwazimbwa mu ngeri y’obuwangwa bw’Ekiddugavu ate nga wakwata enzikiza. Olubiri luno lwali mabega w’ekizimbe ekyazimbwa Abazungu ekitemagana, nga ngudde kkava, nagenda okulaba nga batuuka nga ku kisenge we baali bansuubira, kino kyandaga nti kirabika ate baali baagala kusaanyaawo nze.\nNabawulira nga boogera mu Luzungu olw’ebitege nti ‘Ebyokwerinda bye biri bulungi’ Oluvannyuma nalengerera mu ddirisa nga ndaba bakebera mu mpapula zange nga n’ezimu ziwandagala.\nTetwalina mbavu zizzaayo muliro, wabula twalya kkava mu buti bwa kalittunsi obwali bubisse omulyango gwa Nnaalongo okwali oluggi olw’embaawo ne tusirika bwe cce. Tewali muntu yajja kuyitira mu ggeeti eyo.\nAbasajja ba Obote beefunyirira mu kusaanyaawo ebisenge mu bizimbe, ndowooza kino baakikola kuba baalina ebiboozi byabwe bye baali bagamba nti omwo mulimu etterekero ly’ebyokulwanyisa n’ekikwate nti Bakabaka baba n’empuku mwe bakukulira ebintu byabwe!\nNawulira ekiniga nga kinzita, ate bwe nalaba nga bookya obusiisira obwali mu Lubiri ne nnyongera okwewuunya abajega bano, kuba ate obwo amagye bwali bugakoze ki? Awo nga sirabawo kyali kyetaagisa kubukolako nnumba za kinnamagye!\nKyannuma okuwulira omukadde ng’akaaba, ono baali bamwokedde mu nsiisira emu. Kapiteeni w’abakuumi bange Maj. Kibirige yabula, ndowooza y’omu ku baalufiiramu.\nBino byannyongera obusungu, era mu ngeri etaali nnungi, natambula ne nzirayo nzekka mu nnimiro z’Olubiri, nakuba omu ku bajaasi essasi, wadde nga yandiko wala. Kino kyanzikakkanya omutima n’okuweereza omulabe obubaka nti naffe waliwo kye tusobola okukola, era nakakasa nga kino nabo kyabatisaamu, olwo ate ne nzirayo mu buti.\nAmasasi n’obukompola obutonotono bwali buvuga okutuuka eyo ku ssaawa nga 6:00 ogw’ekiro. Ekiro enkuba yatandika okutonnya, ne tugenda tweggama ku kiraalo ky’ente, naye wano twalimu matiitiiri kuba kyali kya ssubi nga tutya nti essaawa yonna omulabe ayinza okukyokya.\nEnkuba yafukumuka, era okumanya yatonnya n’eremesa n’okulwana okugenda mu maaso ng’owulira nkuba yokka y’eyiika, ndowooza n’abasajja ba Obote baali balina we beekukumye.\nWadde ng’ekiraalo kyali kifo kituufu okwekukumamu, naye ate ng’omutima ogugumiramu twali tetugulina, twasalawo okukifuluma nga n’enkuba ekyatonnyerera ne tudda ku ludda olw’Obukiikakkono. Abamu wano baacamuukirira nga balowooza nti tumaze okutoloka, naye wa!\nAmagye gaali gakyatwebunguludde ate nga tetunnaba kutereeza kkubo we tulina kuyita okufuluma Olubiri.\nMu kusooka nalowooza nti, tugenda kulwana tufulume, wabula tebyali byangu. Ekirala kyali kikyannuma, ku mmeeza nali ndeseeyo empeta yange n’essaawa bbiri, nga nnina obuvumu bwokuddayo okubifuna. Twakimanya nti ebintu byali byongedde okukaawa, naye twalina okumalirira tulemereko okulaba nga tulemesa abalabe, twalina okufuluma mubumalirivu awatali kudda mabega.\nBikyusiddwa EDWARD SSERINNYA. Enkya lindirira ekyaddako.


Abagambibwa okukola bbomu ezategebwa mu Kampala basindikiddwa ku alimanda\nAbagambibwa okukola bbomu ezategebwa mu Kampala basindikiddwa ku alimanda – Radio Simba – Ennene\nYou are at:Home » Latest News » Abagambibwa okukola bbomu ezategebwa mu Kampala basindikiddwa ku alimanda\nBy Mubiru Ali\t December 23, 2021 No Comments\nOmulamuzi w’eddala erisooka owa Kkooti ya Buganda Road Asuman Muhumuza ettuntu lyaleero asindise abantu 15 abagambibwa okuba nga bebakola, nebatega wamu n’okutegulula bbomu mu Kampala, Wakiso ne Mpigi ku alimanda mu kkomera e Luzira, Kitalya ne Kigo ku misango egyekuusa ku butujju wamu nokukolera ekibiina kyabayekera ekya ADF.\nBano kuliko abakazi 5 n’abasajja 10.\nDPP Jane Frances Abodo yakirizza bano bavunaanibwe emisango 6 nga bagizza wakati wa 2017 ne 2021 nga tebafuddeyo ku bulamu bw’abantu era mubugenderevu okutta abantu wamu n’okubalumya ekyaviirako okufiirwa okutagambika.\nDPP agamba nti abakyala bano 5 bakuuma wamu n’okutuusa ku basajja ssente mu bumenyi bw’amateeka nga bakimanyi bulungi nti ensimbi zino zaali zigenda kukozesebwa mu bikolwa ebyobutujju.\nWabula bano tebakiriziddwa kubaako kyeboogera ku misango gyonna ku gya naggomola nga givunaanibwa Kkooti. Omulamuzi asazeewo abasajja batwalibwe mu kkomera e Kitalya, abakyala 4 basindikiddwa e Kigo ate omukyala omu asulirira okuzaala nasindikibwa e Luzira afune n’obujanjabu.\nBano bakudda mu kkooti nga 13-January-2022.


OBUSIRAAMU: ‘Okwagaliza Ssekukkulu musango” – ababaka\nHome Topic OBUSIRAAMU: ‘Okwagaliza Ssekukkulu musango”\nOBUSIRAAMU: ‘Okwagaliza Ssekukkulu musango”\nHome › Forums › Ababaka Discussions for Unity and Peace › Ebyeddiini / Religion › OBUSIRAAMU: ‘Okwagaliza Ssekukkulu musango”\nDecember 20, 2013 at 8:21 pm #17553\nOBUSIRAAMU: ‘Okwagaliza Ssekukkulu musango gwa naggomola’\nEBULA ennaku mbale tutuuke ku lunaku lwa banaffe abakuza Ssekukkulu. Mu kiseera kino Abasiraamu bangi bayitwako emirimu gy’Obusiraamu gye bateekeddwa okukola nga beekwasa kimu nti tebalina budde.\nBwe gutuuse ku basuubuzi ne gujabagira kuba abasinga kati ekiseera kino bakyeyitira ‘ka sizoni’. ‘Ka sizoni’ kano kabakutte omubabiro bangi ne batuuka okwerabira okutendereza Allah n’okusaala nga batya bakasitoma okubalekawo singa bagenda okutendereza.\nWabula okimanyi nti, mu kiseera kino ensobi ntono ddala gy’okola ekyayinza okukuggya mu busiraamu?\nAbakulembeze mu busiraamu bannyonnyodde ku ngeri gy’oteekeddwa okweyisa ku lunaku luno.\nDeputy supreme Mufti, Sheikh Mahmood Kibaate: “Ffe ng’Abasiraamu tetukkirizibwa kulaga nti Katonda yazaala. Tukimanyi bulungi nti, Allah kennyini yayogera n’atutegeeza mu kitabo kye ekitukuvu ekya Kulaani mu Surat ikraasi : 112 nti ye tazaala era tazaalibwa, ali omu bwa nnamunigina nga talina na ba kiyambi.\nOmukkiriza yenna agoberera ekitabo kya Kulaani ateekeddwa okwetamwa buli kintu kyonna ekikolebwa nga kivvoola ebigambo amaanyi ga Katonda.\nOkwogera ekigambo ekyo eky’okuzaaza Katonda, eggulu n’ensi biba bijula kwabika bitubuutikire, wabula olw’ekisa kya Allah eri abaddu be ababeera bakyamutendereza nga bakakasa nti tazalanga akkakkanya obusungu bw’eggulu n’ensi ne bitatubuutikira.\nOmuntu ajaguza oba eyeetaba mu bikujjuko byonna abeera ng’omuntu akoze shiriki era bw’afa nga teyeenenyezza Allah amwokya omuliro.\n‘Okwagaliza Ssekukkulu musango gwa naggomola’\nAmiir Daulah Sheikh Sulaiman Kakeeto: Abasiraamu tetukkiririza mu lunaku olwo. Omukkiriza yenna talina kulwenyigiramu wadde okulwagaliza omulala yenna alukkiririzaamu.\nMu busiraamu tukimanyi bulungi nti Nabbi Isa naye kitonde nga ffe nga yatondebwa Allah (Katonda). Katonda taba muntu era tasobola kuzaalibwa muntu. Tetukkirizibwa kwetaba mu bikujjuko nga bino.\nKu lunaku luno, omusiraamu ateekeddwa okwongera okukola emirimu emirungi mu maaso ga Allah ng’okwongeza mu kumutendereza, okusoma Kulaani, okugenda mu darasa ez’enjawulo n’oyongera okumanya ku busiraamu bwo.\nOkusaala ennyo sswala za sunna nga bwe weegayirira Allah akusonyiwe n’okukulung’amya.\nBwe weetaba mu bikujjuko bino, naawe obeera okakasizza nti katonda yazaala era obeera ozzizza omusango gwa naggomola mu maaso ga Allah ogujja okukubonerezesa ku lunaku lwa kiyaama. Amakulu ojja kuba mu kufaafaagana.\nOkulya emmere efumbiddwa olwa Ssekukkulu kiri haraam\nSheikh Sulaiman Guggwa, Imaam w’omuzigiti gwa Masgid Fayibah ku Fayibah Plaza mu Kampala.\nKiri haraamu, kiri haraamu, kiri haraamu. Teri lunaku lunyiiza Allah ng’olunaku lwa ssekukkulu.\nOmusiraamu ng’amanyi nti ajja kusisinkana Allah we amubuuze ku butya bwe yakozesa ebiseera bye n’ebiyungo bye talina kwetaba mu kantu konna akeekuusa ku lunaku luno.\nOlaba n’emmere gye baba bakuwadde nga yafumbiddwa na kigendererwa kya kukuza lunaku olwo tolina kugirya. Nabbi Muhammad (S.A.W) yatugamba nti Allah ajja kusonyiwa omuntu omulala yenna gw’aliba ayagadde naye tajja kusonyiwa muntu eyamugattako kintu kirala kyonna.\nOmuntu bw’ozaaza katonda obeera omugasseko ekintu ekirala era toba na njawulo na muntu akoze shiriki.\nBw’omuzaaza obeera omaze okuva mu Busiraamu era bw’ofiira awo ofa oli mukaafiiri kuba oba ng’akoze shiriki.\nTolina kukulisa, wadde okugamba omuntu nti weebale kulutuukako kuba gwe omusiraamu terukukwatako.\nJjukira nti watondebwa kusanyusa Allah wo eyakutonda sso si bantu banno. Tolina kubasanyusa ng’onyiiza katonda.


Yeremiya 3 | Bayibuli ey'Oku Mukutu Gwaffe Ogwa Intaneeti | New World Translation\nOkwewaggula kwa Isirayiri (1-5)\nIsirayiri ne Yuda baliko ekibi ky’obwenzi (6-11)\nBakoowoolwa beenenye (12-25)\n3 Abantu babuuza nti: “Omusajja bw’agoba mukazi we, omukazi n’agenda n’afumbirwa omusajja omulala, omusajja yandiddidde omukazi oyo?” Ensi eno teyonooneddwa nnyo?+ “Oyenze era olina baganzi bo bangi,+Ddala kiba kituufu ggwe okudda gye ndi?” Yakuwa bw’agamba. 2 “Yimusa amaaso go otunule ku busozi obutaliiko bimera. Waliwo ekifo kye bateebakangamu naawe? Watuulanga ku nguudo ng’obalinda,Ng’Omuwalabu bw’alindira mu ddungu. Olw’obwamalaaya bwo n’ebikolwa byo ebibiEnsi ogyonoona.+ 3 Enkuba kyevudde eziyizibwa,+Era ne mu kiseera kya ttoggo tetonnya. Otunuza bukalukalu nga* muka omusajja akola obwamalaaya;Tokwatibwa nsonyi.+ 4 Naye kaakano oŋŋamba nti,‘Kitange, ggwe mukwano gwange ow’omu buvubuka bwange!+ 5 Omuntu yandisigadde nga musunguwavu emirembe gyonna,Oba yandisibye ekiruyi ekiseera kyonna?’ Bw’otyo bw’ogamba,Naye okola buli kibi kyonna ky’osobola okukola.”+ 6 Mu kiseera kya Kabaka Yosiya,+ Yakuwa yaŋŋamba nti: “‘Olabye Isirayiri atali mwesigwa ky’akoze? Agenze ku buli lusozi oluwanvu na buli wansi w’omuti ogulina ebikoola ebingi okukola obwamalaaya.+ 7 Ne bwe yamala okukola ebintu ebyo nnamugamba adde gye ndi,+ naye teyadda; ne Yuda yatunuuliranga muganda we ow’enkwe.+ 8 Bwe nnalaba ekyo ne ngoba Isirayiri ataali mwesigwa ne mmuwa ebbaluwa etugattulula,+ olw’okuba yayenda.+ Naye muganda we Yuda ow’enkwe teyatya; naye yagenda n’akola obwamalaaya.+ 9 Obwamalaaya bwe yabutwala ng’ekintu ekitono, era yayonoonanga ensi, era n’ayendanga ku mayinja n’emiti.+ 10 Wadde ebyo byaliwo, muganda we Yuda ow’enkwe teyadda gye ndi n’omutima gwe gwonna; yeefuula bwefuuzi ng’akomyewo,’ Yakuwa bw’agamba.” 11 Awo Yakuwa n’aŋŋamba nti: “Isirayiri atali mwesigwa yeeraze nga mutuukirivu okusinga Yuda ow’enkwe.+ 12 Genda olangirire ebigambo bino eri obukiikakkono:+ “‘“Ggwe Isirayiri omujeemu, komawo,” Yakuwa bw’agamba.’+ ‘“Sijja kukutunuuliza busungu,+ kubanga ndi mwesigwa,” Yakuwa bw’agamba.’ ‘“Sijja kusigala nga ndi musunguwavu mirembe gyonna. 13 Kkiriza ensobi yo, kubanga ojeemedde Yakuwa Katonda wo. Weeyongera okugoberera* b’otomanyi* wansi wa buli muti ogulina ebikoola ebingi, naye tewagondera ddoboozi lyange,” Yakuwa bw’agamba.’” 14 “Mmwe abaana abajeemu, mukomeewo,” Yakuwa bw’agamba. “Kubanga nfuuse mukama wammwe* ddala; nja kubaggyayo, omu okuva mu kibuga, n’ababiri okuva mu kika, mbaleete ku Sayuuni.+ 15 Nja kubawa abasumba omutima gwange be gwagala,+ era bajja kubawa okumanya n’okutegeera. 16 Mujja kwala era mujja kweyongera obungi mu nsi mu kiseera ekyo,” Yakuwa bw’agamba.+ “Temuliddamu kugamba nti, ‘Ssanduuko y’endagaano ya Yakuwa!’ Temuligirowoozaako, era temuligijjukira wadde okugisaalirwa, era teriddamu kukolebwa. 17 Mu kiseera ekyo Yerusaalemi balikiyita entebe ya Yakuwa;+ era amawanga gonna galikuŋŋaanyizibwa e Yerusaalemi okutendereza erinnya lya Yakuwa,+ era baliba tebakyagugubira ku kya kugoberera mitima gyabwe emibi.” 18 “Mu kiseera ekyo ab’ennyumba ya Yuda balitambulira wamu n’ab’ennyumba ya Isirayiri,+ era baliva mu nsi ey’ebukiikakkono nga bali wamu ne bajja mu nsi gye nnawa bajjajjammwe ng’obusika.+ 19 Nnagamba muli nti, ‘Nga nnakuteeka mu baana bange ne nkuwa ensi ennungi, eky’obusika ekisingayo obulungi mu mawanga gonna!’*+ Ate era nnalowooza nti mujja kumpita nti, ‘Kitange!’ era nti temujja kulekera awo kungoberera. 20 ‘Ddala ng’omukazi bw’alyamu bba* olukwe n’amuleka, nammwe bwe mutyo bwe mundiddemu olukwe, mmwe ab’ennyumba ya Isirayiri,’+ Yakuwa bw’agamba.” 21 Ku busozi obutaliiko bimera eddoboozi liwulirwa,Abayisirayiri bakaaba era beegayirira,Kubanga bakyamizza ekkubo lyabwe;Beerabidde Yakuwa Katonda waabwe.+ 22 “Mukomeewo mmwe abaana abajeemu. Nja kuwonya omutima gwammwe omujeemu.”+ “Tuutuno! Tuzze gy’oli,Kubanga ggwe Katonda waffe, Ai Yakuwa.+ 23 Twali twerimba bwe twawogganiranga ku busozi ne ku nsozi.+ Ddala Yakuwa ye mulokozi wa Isirayiri.+ 24 Okuva mu buvubuka bwaffe, katonda aswaza abadde atwala ebintu byonna bajjajjaffe bye baateganira,+Ebisibo byabwe n’amagana gaabwe,Batabani baabwe ne bawala baabwe. 25 Ka tugalamire mu buswavu bwaffe,Era obuswavu bwaffe ka butubikke,Kubanga twonoonye mu maaso ga Yakuwa Katonda waffe,+Ffe ne bakitaffe okuva mu buvubuka bwaffe okutuuka ku lunaku luno,+Era tetugondedde ddoboozi lya Yakuwa Katonda waffe.”\n^ Obut., “Olina ekyenyi ekiringa ekya.”\n^ Obut., “okusaasaanya amakubo go eri.”\n^ Oba, “bakatonda abalala.”\n^ Era kiyinza okuvvuunulwa, “mwami wammwe.”\n^ Obut., “mu magye g’amawanga.”\n^ Obut., “munne.”


Bukedde Online - Ebikulu 9 ebibadde mu liigi\nEbikulu 9 ebibadde mu liigi\nAbatendeka amasaza bali ku bunkenke\nPulezidenti wa FUFA, Moses Magogo ng’akwasa abazannyi ba KCCA ekikopo kya sizoni 2015/16.\nLIIGI y’eggwanga eya Azam Uganda Premier League yakomekkerezeddwa eggulo (Lwamukaaga) ku bisaawe eby’enjawulo era KCCA FC n’ekwasibwa ekikopo mu butongole oluvannyuma lw’okuttunka ne Sadolin e Lugogo.\nHUSSEIN BUKENYA akulaze ebimu ku bikulu ebibadde mu sizoni eno: ABATENDESI BAGOBEDDWA Abatendesi abawerako bagobeddwa ng’entabwe eva ku ngeri gye babadde bakkirizaamu obukwakkulizo obukakali. George Lutalo yaweebwa ogwa Soana ku kakwakkulizo ka kuwangula bikopo bibiri kyokka yatuuka kugobwa nga tawanguddeyo mupiira gwonna.\nKu SC Villa, Deo Serwadda nti yakkiriza akakwakkulizo k’okuwangula emipiira 6 egisooka mu liigi kyokka kyamulema n’agobwa. Abatendesi abalala kuliko; Shafiq Bisaso eyasikira Sserwadda eyagobwa oluvannyuma lwa ttiimu okukola amaliri 3 ag’omuddiring’ana. Wasswa Bbosa ne Alex Gitta baagobwa mu Express okukkakkana nga Bossa abbulukukidde mu Villa. Kefa Kisala yali wa URA naye n’agobwa.\nIsabirye yava mu Kirinya Jinja SS, Frank ‘Video’ Anyau abawagizi ba BIDCO baamufuumuula ku ttiimu ate Vipers yagoba Abdallah n’omumyuka we, George Nsimbe. Mubiru yakansibwa Police FC ate Nsimbe yafuna omulimu mu Tusker FC.\nVipers yazza Richard Wasswa ne Edward Golola ate nabo n’ebagoba n’ebasikiza Omuzungu Miguel da Costa Emipiira okuyiika Omwezi guno, omupiira gwa Proline ne Express ogwali e Wankulukuku gwayiika era akakiiko omusango ne kagusalira abawagizi ba Express. Ogwa JMC ne Police e Kakindu nagwo gwayiise. Emipiira emirala egibaddemu akajagalalo kuliko; Villa ne Soana e Kavumba, JMC ne KCCA e Kakindu, BIDCO ne Villa e Kakindu n’emirala egy’enjawulo kata giyiike.\nVipers okumenya likodi ya KCCA KCCA yali emaze emipiira 15 nga tekubwa mu maka gaayo e Lugogo kyokka Vipers yabalumba n’ebakubirawo 2-1 era likodi y’obutakubwa e Lugogo n’ekoma awo.\nBaddiifiri okukaligibwa Musa Balikoowa, eyasala ggoolo ya Express ng’ettunka ne Villa e Namboole ne Moses Oloya, eyatta eya KCCA ng’ezannya ne Kirinya Jinja SS baakaligibwa okumala sizoni nnamba nga tebazzeemu kulamula mipiira.\nTtiimu okubone rezebwa Express, Lweza, KCCA FC, Villa, Onduparaka zonna ziweeseddwa engassi sizoni eno lwa bawagizi baazo kukola ffujjo. Express bwe yali ettunka ne Bright Stars e Wankulukuku ekisaawe baakigobamu abawagizi nga kino kyali kibonerezo olw’efujjo lye baali bazze bakola kyokka era baayongedde okubatanza 1,000,000/- lwa kuyiwa mupiira gwa Proline.\nTtiimu endala baaziweesa engassi omwali; 300,000/- ne 500,000/-. Villa okudda e Masa ka Villa yali emaze emyaka 22 nga tekyaliza mu kisaawe kya Masaka Recreation Ground kyokka mu March w’omwaka guno, omugagga Hamis Kiggundu yaggala Nakivubo n’ekigendererwa kw’okumuzimba okutuukana n’omutindo ekyaleka Villa nga terina kisaawe gye yali ekyaliza. Obutaka yabuzza Masaka ng’eno abawagizi baayo gye balina okugenda okugiraba kubanga gy’ekyaliza.\nOnduparaka okukubwa ggoolo 7-0 Onduparaka eyali yeegulidde erinnya mu kuwangula ttiimu ennene, KCCA yagikkakkanako n’egiwuttula ggoolo 7-0.\nWadde omupiira guno gwali Lugogo, kyali kizibu okukkiriza nti Onduparaka ffoomu gye yaliko yali esobola okukubwa ggoolo ezo zonna. Mu kisaawe ky’e Lugogo, Onduparaka yakubirwawo ggoolo 10 mu wiiki emu kuba Proline ye yasooka okubakuba 3-0 nga KCCA tennagikuba 7-0.\nOnduparaka okukaAbya abanene Nga liigi yaakatandika, Onduparaka yayolesa omutindo omulungi bwe yakuba buli ttiimu eyagendanga mu Arua (Green Light Stadium).\nYakuba KCCA (2-1), Vipers (1-0), Express (3-1) ne SC Villa (4-3) nga guno ogwa Villa gwe gwagobya Sserwadda. Kyokka mu kitundu ekyokubiri byagitabukira. Vipers okufuna omuvujjirizi Gwe mulundi ogusoose bukya ttiimu eno etondwawo okufuna kkampuni egiteekamu ssente.\nVipers yafuna Hima Cement eyagiyiwamu obukadde 632 okumala emyaka esatu ne Roofings erangira ku kisaawe kyayo ekipya ekya St Mary’s Stadium.


Bukedde Online - Aba USPA basiimye owoobuzito\nAba USPA basiimye owoobuzito\nBannamawulire ba USPA basiimye Roy Mubiru omusituzi w'obuzito, ku buzannyi b'omwezi gwa May, lwakuwangula emidaali gya zaabu 2\nRoy Mubiru (ku kkono), ng'alamusa Dr. Patrick Ogwel, akola nga ssabawandiisi wa NCS.\nOmusituzi w’obuzito Roy Mubiru, amezze ttiimu y’eggwanga eya Beach Woodball, ku buzannyi bw’omwezi gwa May, mu kulonda kwa bannamawulire abawandiika ag’emizannyo, nga beegatira mu kibiina kya USPA (Uganda Sports Press Association).\nMubiru yafunye obululu 300 nga bamusiima okukiikirira obulungi eggwanga n’awangula emidaali gya zaabu ebiri mu Ukraine, mu mpaka z’ensi yonna ezeetabiddwamu abazannyi okuva mu mawanga 24. Omugatte yasitudde kkiro 555.\nEya Beach Woodball, eyawangudde emidaali gya zaabu mukaaga e Ntebe mu z’ensi yonna, yakuttte kyakubiri ku bululu 280, ate omuddusi Jackob Kiplimo eyawangudde emisinde gya kirommita 10 e Manchester mu Bungereza, n’akwata kyakusatu, ku bululu 275.\nMubiru zaabu esooka yagifunye mu kuwangula aboobuzito bwe obwa kkiro 125, ate endala bwe yasiinze abazannyi bonna abeetabye mu mpaka zino.\nAbalala abaasiimiddwa mu May ye ttiimu ya Proline FC, eyawangudde Uganda Cup, St. Mary’s Kitende eyawangudde eza COPA Coca Cola 2019 ne ttimu ya volleyball ey’abakazi, eyakutte ekyokubiri mu z’okusunsulamu eza Afrika.\nUSPA era erangiridde nti Kasana SSS, yaggiddwa ku buwanguzi bwa April ne buweebwa KCCA eyali ekutte ekyokubiri kubanga ebikonde bye yali esinzidde okuwangula byaggwa nga March 31.\nPulezidenti wa USPA, Patrick Kanyomozi akubirizza amatabi ga USPA amapya mu bitundu omuli Masaka, Hoima, Gulu ne Mbale, okwongera okuloondoola abazannyi mu bitundu ebyo, basobole bamanyike.\nBino byabadde mu lutuula lwa Nile Special – USPA, olwa buli mwezi, olwabadde ku wooteeri ya Imperial Royale, ku Mmande.\nUSPA eronze ttiimu ya Rugby ku ky'omuzannyi w'omwezi\nBagguddewo ekisaawe kya Bayern Uganda FC


Bukedde Online - Muto wange yafa yaakamala wiiki emu mu ddya\nEmpirivuma; Zirimu eddagala ku balwadde b'omutima\nEmirandira gya ffene gikkakkanya asima\nOBULAMU bwange wamu ne baganda bange bwakyuka kinene nnyo era ne tusigala n’ebibuuzo bingi olw’enfa ya muganda waffe eyatulema okutegeera ne gyebuli kati.\nNze Yudaaya Nansubuga nga mbeera mu Kinaawa mu ggombolola y’e Nsangi. Muto wange eyali anzirako ogwokusatu, kati omugenzi Rehma Najjuka yafa nga yaakafumbirwa ng’eno yamalayo wiiki emu yokka naye n’okutuusa kati twebuuza ekyamutwala amangu atyo kikyatulemye okutegeera kuba n’emirembe tetulina olw’ebiragiro bye.\nMu December wa 2012 Najjuka yali awezezza amyaka 24 kwe kusalawo n’agamba nti ayagala kufumbirwa. Kino bwe yakitegeeza bamuzeeyi, bassenga kwe kumufunira omusajja ow’okumuwasa era bombi baasiimagana ne batandikira awo omukwano gwabwe.\nJanuary wa 2013 omwami yakola enteekateeka n’ajja okukyala mu bakadde n’abantu abatonotono abaamuwerekerako era abakadde baamusiima ne bamukwasa muto wange bagende batandike obufumbo.\nNga basiibula tebaawa bbanga lyakuddiramu kwanjulwa wabula baagamba bajja kusindika obubaka nga bamaze okwetereeza. Abakadde tebabaakaluubiriza kuba be baali balabye omusajja nga bamaze okutegeera nti muntu mulungi era mwesigwa.\nOluvannyuma lw’okukyala okwo muto wange yatandika obufumbo bwe mu maka ga bba ku kyalo Ng’ando e Butambala. Baabeera bonna okumala wiiki emu Katonda n’amujjulula.\nZaali ssaawa 6:00 ez’omu ttuntu nali ku woteeri yange we nkolera mu Kinaawa ne muto wange omulala, essimu n’enkubirwa. Maama ye yaliko era n’antegeeza nti Namuddu afudde.\nKino kyatukanga nnyo era kye nasooka okubuuza kiki ekimusse maama kwe kuntegeeza nga bw’asangiddwa mu buliri ku makya nga yafudde kibwatukira.\nNaggalawo woteeri emmere gye nali nfumbye ne tusibako emu ne tugenda nayo endala ne tugigaba ku bbanja ne twolekera Butambala. Twatuukayo ng’omulambo baaguggye dda ewa bba nga guli waka mu ddiiro.\nTwatuukira mu miranga, ne tukola ku nteekateeka zonna ez’okuziika era twaziika nkeera kuba buli kimu we kyagweera nga buzibye.\nEkiro mu kukuma olumbe we twatandikira okuwulira ebigambo okuva mu bantu abaali bazze okutukungubagirako. Baali bagamba nti muganda waffe teyeefiiridde wabula yattiddwa mukazi nga bagamba nti omusajja ono yalina omukazi omulala gwe baali balumiriza nti ye yamusse.\nOmwami waffe yali musajja musuubuzi e Kampala ng’ajja okusuubula ewaffe e Butambala era okuwasa muto waffe yali ayagadde kukola maka gaakubiri kwanguyirwa mbeera ng’azze okusuubula.\nAbantu baagamba nti waliwo abaali baawulira omukyala oli muka bbaffe nga yeewera nga bw’atasobola kugumiikiriza bba kuwasa mukazi mulala. Twawulira ebigambo bingi mu lumbe wabula tetwabiteekako birowoozo nga tumanyi nti oyo wolokoso w’abantu.\nAkomawo n’atuwa ebiragiro ku yamutta\nNga wayise wiiki oluvannyuma lw’okuziika, nali nneebase ne nfuna ekirooto, Namuddu yanzijira ne mmulaba ng’atudde ku malaalo ge nga mukambwe ebitagambika era ng’alinga bwe twamuziika mu ngoye ze. Natya nnyo kubanga nali ndoota bulijjo wabula nga sifunangako muntu antiisa nga bwe yali.\nYang’amba nti, ‘Ggwe nnyabo lwaki mwebase essaawa eno, njagala musitukiremu mugende mwang’ange eyanzita kubanga mumumanyi’. Namugamba Namuddu wafa guma obeereyo naye tewali yakutta wafa bufi.\nOkwogera kino yava mu mbeera n’alyoka amboggolera kye nali simulabangako ng’akyali mulamu kubanga yampa ng’ekitiibwa nga mukulu we.\nOlwamboggolera nawawamuka mu tulo ne ntuula ku buliri nga nzenna ntuuyanye, nga nkankana ng’enkuba gw’ekubye era nga mpulira mmenyese ennyingo zonna. Nakoona ku muto wange bwe tusula ne mmuzuukusa wabula bwe namunyumiza ekirooto kye nfunye yang’amba naye abadde aloota ekirooto ky’ekimu era nze nkimuggyemu.\nSaddamu kufuna tulo kuba nali ntidde nnyo era bwe bwakya ku makya ne nkubira taata ne mbimunnyonnyola.\nYang’umya n’ang’amba tetubifaako nnyo kuba ekyo kyabadde kirooto. Yatugamba bagenda kumulombera dduwa tajja kudda.\nYatukubira nga bamaze okulomba dduwa era byakyukamu, omuzimu gwasigala kujja mu mbeera y’emu ey’obukambwe naye nga bw’ajja talina kyayogera ajja buzzi nga mukambwe n’abulawo.\nAkyajja wabula embeera kati nagimanyiira ne bwe mmuloota sitya mba ng’alabye omuntu omulamu.\nDr Ssali: â€˜Oatsâ€™ zirina obuzibu bwâ€™ozirya?


Bukedde Online - Leero mu mboozi y'omukenkufu tukulaze engeri gy'oyinza okweyambisa Butto wa kaamulali omuddugavu akuvumula alusa n'okuva ku ssigala\nLeero mu mboozi y'omukenkufu tukulaze engeri gy'oyinza okweyambisa Butto wa kaamulali omuddugavu akuvumula alusa n'okuva ku ssigala\nNnamwandu wa Nsibambi acamudde abakungubazi ng'asiibula bba\nAkabenje ka bbaasi ne 'Forward' katuze kon...\nAdded 5th June 2019\nLeero mu mboozi y'omukenkufu tukulaze engeri gy'oyinza okweyambisa Butto wa kaamulali omuddugavu akuvumula alusa n’okuva ku ssigala\nObusigo bwa kaamulali omuddugavu mu kacupa ye butto akamuddwa mu kaamulali.\nWIIKI ewedde nakulaze ennima ya kaamulali omuddugavu Abaswayiri gwe baakazaako erya piripirimanga oba muyite Black pepper ne nkulaga bwosobola okumukolamu ensimbi ezisoba ne mu bukadde 100 omwaka.\nLeero njagadde okukulaga emigaso gya kaamulali ono naddala ng'omukamuddemu butto. Jjukira nti abantu mu mawanga nga Abayindi, Abachina, Vietnam n'abalala bamwettanira kyokka ne wano mu Uganda abafumba ppiraawo bamukozesa. Kino kitegeeza nti, bw'oba wali olidde ku ppiraawo, wamulyako.\nNaye era waliwo abantu abatamwawula ku bika bya kaamulali omulala, naye alina enjawulo mu nkula n'emigaso. Eno y'emu ku nsonga lwaki ensigo ze twazikamulamu butto okusobola okugonzezaamu abantu okumufuna amangu.\nEdda ssente nga tezinnaba kujja, yakozesebwa nga ssente oli ng'amuwaayo ne bamuwaamu ekintu ky'ayagala. Kino kyasinga mu Bawarabu ne Asia. Ayamba eddagala okutambula amangu mu mubiri olw'ekirungo kya ‘piperine' ekimulimu.\nKino kiyamba n'okuwa amaanyi eddagala okugeza ssinga omira empeke n'omukozesa oyanguwa okuwona. Ssinga omugatta mu butto w'ebinzaali, akuyamba obutalwala alusa, okuziyiza okuzimba ennyingo, okukuwonya embalabe, obutalumwa nnyingo n'ebirala. Ssinga omira empeke eziwonya omusujja, n'onywerako amatondo ataano (5) mu mazzi agabuguma owona mangu kubanga ayamba okutuusa ekirungo ekituuka ku butoffaali obusembayo obuwuka obuleeta omusujja gye butera okwekweka ne bufa.\nKyova olaba omuntu tasobola kumukozesa omusujja ne gugaana okuwona. Ayamba okutambuza ebiriisa okuva mu bibala, ssinga olya emiyembe oba kaloti kyanguwa okutuuka mu butofaali n'obifunamu omuganyulo. Okugeza ssinga olya muyembe oba omucungwa ng'oyagala kuziyiza ssennyiga nywerako butto wa ‘black pepper'.\nAyamba ku mambulugga, omunywa n'okumusiiga ku matama. Omwana alwadde namusuna oba ebisente omusiiga n'awona. Alina ekifu ku maaso, mutonnyeze ku maaso ajja kukuyamba newankubadde ng'abalagala. Ayamba okutambuza omusaayi okutuuka obulungi mu busuwa bw'omu bwongo omuntu n'aba nga talumwa mutwe kubanga atwalayo omukka omulungi.\nSsinga tegawona ate gayinza okuvaako obulwadde bwa sukaali kubanga galekamu obutwa mu mubiri obwonoona akataago. Mulungi eri abantu abalina amasavu mu misuwa, agayamba okutereeza emisuwa n'okukkakkanya puleesa. Omuntu alina akafuba, amuyamba okuggula amawuggwe n'aba ng'asobola okussa obulungi.\nAyamba okukumalako ekyoyoyo kya sigala, omunywi wa sigala asobola okumumugobako. Ku bantu abakola ssumbuusa z'ennyama, bw'omuteekamu aziyamba obutafa mangu kye kimu ne bw'oba omutadde mu nva tezigaga mangu.\nAyamba abantu abeesiba embuto. Okwejjanjaba teeka amatondo ataano (5) mu mazzi agabuguma lusumulukuke. Mulungi ku bantu abaagala okutangira kookolo kubanga ayoza mu mubiri ekikuuma endaga butonde y'omuntu n'ebeera mu mbeera ennungi.\nOmuntu asannyaladde (stroke), nga yakasannyalala muteeke amatondo ga budalasiini 10, butto w'ekinzaali amatondo 10 ne black pepper 10 wansi w'olulimi gayambe okuddusa gali amalala okutuuka ku busuwa obuba bwekutte ne buta. Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652.\n'Njagala ggoolo 10'\nAkasiki ka Ssekukkulu ku Hotel Africana\nOba kondakita luno oluggi alusika atya?\nKu mmere y'obuweke n'entabule eriwa gye mba ndiisa enkoko ez'ennyama\nEmmere y'enkoko bw'erinnye bbeeyi abagisuubula ne bayiiya


Abakkolosaayi 1 LCB - Colosenses 1 NVI\n11:1 a 1Ko 1:1 b 2Ko 1:1Nze Pawulo, omutume wa Kristo Yesu olw’okwagala kwa Katonda, wamu ne Timoseewo owooluganda, 21:2 a Bak 4:18 b Bar 1:7tuwandiikira abantu ba Katonda, abatukuvu era abooluganda abeesigwa mu Kristo ab’e Kkolosaayi, nti ekisa n’emirembe ebiva eri Katonda Kitaffe bibeerenga nammwe.\n31:3 Bar 1:8Buli bwe tubasabira, twebaza Katonda, Kitaawe wa Mukama waffe Yesu Kristo. 41:4 a Bag 5:6 b Bef 1:15Twawulira okukkiriza kwe mulina mu Kristo Yesu, n’okwagala kwe mulina eri abantu ba Katonda bonna, abatukuvu, 51:5 a 1Bs 5:8; Tit 1:2 b 1Pe 1:4olw’essuubi eryabategekerwa mu ggulu, lye mwawulirako mu kigambo eky’amazima, ye Enjiri. 61:6 a Yk 15:16 b Bar 10:18Enjiri yajja gye muli, era ebunye mu nsi yonna ng’ebala ebibala era nga yeeyongera okukula. Okuviira ddala lwe mwasooka okugiwulira, ne mutegeerera ddala amazima agali mu kisa kya Katonda, Enjiri ebadde yeeyongera okubuna mu mmwe. 71:7 a Fir 23 b Bak 4:7Epafula muddu munnaffe omwagalwa omuweereza wa Kristo omwesigwa gye muli, eyabatuusaako Enjiri eyo, 81:8 Bar 15:30ye yatubuulira okwagala kwe mulina mu Mwoyo.\n91:9 a Bef 5:17 b Bef 1:17Noolwekyo, okuviira ddala ku lunaku lwe twawulira ebibafaako, tetulekangayo kubasabira na kubeegayiririra mujjuzibwe okumanya Katonda by’ayagala mu magezi gonna ne mu kutegeera okw’omwoyo. 101:10 Bef 4:1Era tweyongera okubasabira, mutambulenga nga musiimibwa Mukama era nga mumusanyusa mu buli byonna bye mukola, era nga mubala ebibala mu buli mulimu omulungi, era nga mukula mu kutegeera Katonda. 111:11 a Bef 3:16 b Bef 4:2Amaanyi ag’ekitiibwa kye, galibafuula abagumiikiriza mu buli nsonga yonna, mulyoke musanyuke, 121:12 a Bef 5:20 b Bik 20:32nga mwebaza Kitaffe eyatusaanyiza okugabana ku birungi bye yategekera abantu be abatukuvu ab’obwakabaka obw’ekitangaala. 131:13 Bik 26:18Katonda eyatuwonya n’atuggya mu maanyi g’ekizikiza aga Setaani, n’atutwala mu bwakabaka bw’Omwana we omwagalwa, 14atusonyiwa ebibi byaffe, n’atufuula ba ddembe.\n151:15 a 2Ko 4:4 b Yk 1:18Mu ye mwe tulabira Katonda oyo atalabika, era ye yasooka okubeerawo nga byonna tebinnabaawo. 161:16 a Yk 1:3 b Bef 1:20, 21 c Bar 11:36Mu ye ebintu byonna mwe byatondebwa mu ggulu ne ku nsi, ebirabika n’ebitalabika oba ntebe za bwakabaka oba bwami, oba bafuzi oba ab’obuyinza; ebintu byonna byatondebwa nga biyita mu ye era ku lulwe. 171:17 Yk 1:2Kristo yaliwo nga byonna tebinnabaawo, era mu ye ebintu byonna mwe binywezebwa. 181:18 a Bef 1:22 b Bik 26:23; Kub 1:5Ye gwe mutwe gw’omubiri, n’omubiri ogwo ye Kkanisa. Ye mubereberye, era ye yasooka okuzuukira mu bafu, alyoke abeerenga omubereberye mu byonna. 191:19 a Bef 1:5 b Yk 1:16Katonda yasiima okutuukiriza byonna mu ye, 201:20 a 2Ko 5:18 b Bef 1:10 c Bef 2:13era mu ye ebintu byonna bitabaganyizibwa gy’ali. Yaleetawo emirembe olw’omusaayi gwe, ogwayika ku musaalaba, alyoke atabaganye eby’ensi n’eby’omu ggulu.\n211:21 a Bar 5:10 b Bef 2:3Edda temwali kumpi ne Katonda, era ebirowoozo byammwe n’ebikolwa byammwe ebibi bye byabalabisa ng’abakyawa Katonda. 22Naye kaakano mutabaganye ne Kristo olw’okufa kwe, abanjuleyo mu maaso ga Katonda nga muli batukuvu era abataliiko bbala wadde ekyokunenyezebwa. 23Muteekwa okubeerera ddala mu kukkiriza nga munywedde era nga temusagaasagana okuva mu ssuubi ery’Enjiri gye mwawulira, eyabuulirwa abantu bonna abali ku nsi, nze Pawulo gye nafuukira omuweereza waayo.\n241:24 2Ko 1:5Kaakano nsanyuka olw’okubonaabona kwe mbonaabona ku lwammwe. Era kindeetera essanyu, kubanga ntuukiriza okubonaabona kwa Kristo mu mubiri gwange, nga mbonaabona ku lw’omubiri gwe, ye Kkanisa. 251:25 a nny 23 b Bef 3:2Katonda yateekateeka okunfuula omuweereza w’Ekkanisa ye ku lwammwe, ndyoke mbabuulire ekigambo kya Katonda mu bujjuvu. 261:26 Bar 16:25Ekyama ekyakwekebwa okuva edda n’edda lyonna, n’emirembe n’emirembe, kaakano kibikkuliddwa abantu be, be batukuvu be. 271:27 Mat 13:11Katonda bw’atyo bwe yasiima, alyoke amanyise Abaamawanga obugagga obw’ekitiibwa ky’ekyama ekyo. Ekyama ekyo ye Kristo abeera mu mmwe, era ly’essuubi ery’ekitiibwa.\n281:28 a Bak 3:16 b 1Ko 2:6, 7 c Bef 5:27Kristo oyo gwe tutegeeza nga tuyigiriza buli muntu mu magezi gonna era nga tulabula buli omu, tulyoke twanjule buli muntu eri Katonda ng’atuukiridde mu Kristo. 291:29 a 1Ko 15:10 b Bak 2:1 c Bef 1:19Kyenva ntegana nga nfuba nga nkozesa obuyinza Katonda bw’ampa obw’amaanyi.


DDALA BARBIE ANAAMALAKO?! Abakugu bakubye ttooci mu mikisa gye, bamuwadde amagezi okusobola okutuuka ku buwanguzi - Galaxy FM 100.2\nDDALA BARBIE ANAAMALAKO?! Abakugu bakubye ttooci mu mikisa gye, bamuwadde amagezi okusobola okutuuka ku buwanguzi\nNga bannayuganda bonna balindiridde okulonda kwa 2021 okulonda abakulembeze baabwe, omuli Pulezidenti w’eggwanga, ababaka ba Palamenti, Meeya wa Kampala n’abakulembeze abalala nate ku mulundi gunno, abantu bangi besuunze okwesimbawo.\nKigambibwa mukyala w’omubaka we Kyadondo East mu Palamenti, Robert Kyagulanyi ssentamu, Barbie Itungo omwaka 2021 agenda kwesimbawo ku ky’omubaka omukyala e Wakiso okuvuganya Minisita w’ebyenjigiriza ebisookerwako Rosemary Nansubuga Sseninde.\nRosemary Nansubuga Sseninde\nWabula bangi ku balonzi balina ekibuuzo, Barbie wadde alina obuwagizi naye anaasobola okuggya Minisita Sseninde mu Palamenti?.\nOkusinzira ku bantu ab’enjawulo abasobodde okuwayamu naffe, bagamba nti Barbie ne Minisita Sseninde bonna bakyala balina omutima omulungi era bonna balina obuwagizi mu bantu.\nMungeri y’emu bagamba nti Minisita Sseninde akoze nnyo okulakulanya abakyala mu Wakiso nga tayawuddemu kibiina kya byabufuzi omuli ebyuma ebikozesebwa mu bajjiro, ebyalaani mu bakyala, okusomesa abantu okufumba, ekimwongedde ettuttumu n’obugaanzi mu bantu.\nAte abakugu mu nsonga z’ebyenjigiriza bagambye nti Minisita Sseninde akoze ennyo okutumbula ebyenjigiriza mu ggwanga lyonna kuba mu disitulikiti y’e Wakiso, asobodde okuyamba amassomero okufuna ebikozesebwa omuli ebitabo, kompyuta n’okubazimbira ebizimbe ate bangi ku baana bafunye sikaala.\nBannabyabufuzi bagamba nti mu nsi buli kimu kisoboka ate abantu baagala nnyo enkyukakyuka, 2021, Barbie asobola okuwangula Minisita Sseninde ng’omubaka omukyala e Wakiso naye alina okukola ennyo okumatiza abalonzi.


Bukedde Online - Abakungu ba ttiimu ya Kooki ne Kyaddondo bagumizza abawagizi baabwe\nAbookubaka beekengedde okugenda e South Af...\nEgyazannyiddwa mu mpaka za masaza e Njeru\nKyadondo - Kooki 6:00\nBugerere - Mawokota 9:00\nABAKUNGU ba ttiimu ya Kyadondo ne Kooki bagumizza abawagizi baabwe ku ky'okukubwa emipiira egyagguddewo ekibinja kya Masengere.\nKyadondo ne Kooki zaakubiddwa emipiira gyazo egisooka mu kibinja kino eggulo (ku Lwokuna emisana) ekyeeraliikiriza abawagizi nga batya kye baayise okulemera mu kibinja mu mpaka z'amasaza ez'omulundi guno.\nKyadondo yakubiddwa Bugerere ggoolo 2-0, ate Kooki n'ekubwa Mawokota 2-1 ekiwaliriza abatendesi baazo okuvaayo olwaleero (Lwakutaano) ne bagumya abawagizi baabwe nga bwe bagenda okuwangula emipiira gyabwe (egiddako mu kibinja) bakendeeze ku puleesa y'okukivaamu.\n"Tugenda kufiirawo okulaba nga tuwangula omupiira gwaffe oguddako tumalewo obunkenke bw'obutava mu kibinja,"bwatyo omumyuka w'omutendesi wa Kooki Moses Lubega bw'ategeezezza mu kutendekwa olwaleero ku makya mu kisaawe e Njeru.\nYe Mukungu (atendeka Kyadondo) ategeezezza nti bamaze okugolola ensobi ezaabakubizza era baakuwangula emipiira gyonna gye basigazza mu kibinja bayitewo ku luzannya oluddako.\nTtiimu zombi (Kyadondo ne Kooki) zaakuttunka enkya (Lwamukaaga) mu gumu ku mipiira egigenda okubeeramu okuvuganya okwamaanyi olwa buli ludda obutaagala kuddamu kusuula bubonero omulundi ogwookubitri mu kibinja kino.\nMu mirala, Bugerere yaakufafaagana ne Mawokota nga buli ludda lunoonya obuwanguzi obw'omulundi ogwookubiri balinnyise emikisa gy'okweyongerayo ku luzannya oluddako (Quarter finals).\nBya MOSES KIGONGO(pix attatched)\nABAKUNGU ba ttiimu ya Kyadondo ne Kooki baggumiza abawagizi babwe ku\nky'okukubwa emipiira egyaguddewo ekibinja kya Masengere.\nKyadondo ne Kooki zaakubiddwa emipiira gyazo egisooka mu kibinja kino\neggulo (ku Lwokuna emisana) ekyeeralikiriza abawagizi bazo nga batya\nkye baayise okulemera mu kibinja mu mpaka za masaza ez'omulundi guno.\nKyadondo yakubidwa Bugerere ggoolo 2-0, ate Kooki neekubwa Mawokota\n2-1 ekiwaliriza abatendesi bazo okuvaayo olwaleero(Lwakutaano) ne\nbagumya abawagizi babwe nga bwe bagenda okuwangula emipiira\ngyabwe(egiddako mu kibinja)bakendeeze ku puleesa y'okukivaamu.\n"Tugenda kufiirawo okulaba nga tuwangula omupiira gwaffe oguddako\ntumalewo obunkenke bw'obutava mu kibinja",bwatyo omumyuka w'omutendesi\nwa Kooki Moses Lubega bwe bwategeezeza mu kutendekwa olwaleero ku\nmakya mu kisaawe e Njeru.\nYe Mukungu(atendeka Kyadondo) ategeezeza nti bamaze okugolola ensobi\nezabakubiza era baakuwangula emipiira gyonna gye basigaza mu kibinja\nbayitewo ku luzanya oluddako.\nTtiimu zombi (Kyadondo ne Kooki) zaakuttunka enkya(Lwamukaaga) mu gumu\nku mipiira egigenda okubeeramu okuvuganya okwamaanyi olwa buli ludda\nobutaagala kuddamu kusuubula bubonero omulundi ogwookubitri mu kibinja\nMu miralala,Bugerere yakufafagana ne Mawokota nga buli ludda lunoonya\nobuwanguzi obw'omulundi ogwookubiri balinyise emikisa\ngy'okweeyongerayo ku luzannya oluddako(Quarter finals).\nBya MOSES KIGONGO(pix attatched) Egyazannyiddwa mu mpaka za masaza e Njeru Bugerere2-0 Kyadondo Mawokota 2-1 Kooki Enkya Lwamukaaga; Kyadondo - Kooki 6:00 Bugerere - Mawokota 9:00 ABAKUNGU ba ttiimu ya Kyadondo ne Kooki baggumiza abawagizi babwe ku ky'okukubwa emipiira egyaguddewo ekibinja kya Masengere. Kyadondo ne Kooki zaakubiddwa emipiira gyazo egisooka mu kibinja kino eggulo (ku Lwokuna emisana) ekyeeralikiriza abawagizi bazo nga batya kye baayise okulemera mu kibinja mu mpaka za masaza ez'omulundi guno. Kyadondo yakubidwa Bugerere ggoolo 2-0, ate Kooki neekubwa Mawokota 2-1 ekiwaliriza abatendesi bazo okuvaayo olwaleero(Lwakutaano) ne bagumya abawagizi babwe nga bwe bagenda okuwangula emipiira gyabwe(egiddako mu kibinja)bakendeeze ku puleesa y'okukivaamu. "Tugenda kufiirawo okulaba nga tuwangula omupiira gwaffe oguddako tumalewo obunkenke bw'obutava mu kibinja",bwatyo omumyuka w'omutendesi wa Kooki Moses Lubega bwe bwategeezeza mu kutendekwa olwaleero ku makya mu kisaawe e Njeru. Ye Mukungu(atendeka Kyadondo) ategeezeza nti bamaze okugolola ensobi ezabakubiza era baakuwangula emipiira gyonna gye basigaza mu kibinja bayitewo ku luzanya oluddako. Ttiimu zombi (Kyadondo ne Kooki) zaakuttunka enkya(Lwamukaaga) mu gumu ku mipiira egigenda okubeeramu okuvuganya okwamaanyi olwa buli ludda obutaagala kuddamu kusuubula bubonero omulundi ogwookubitri mu kibinja kino. Mu miralala,Bugerere yakufafagana ne Mawokota nga buli ludda lunoonya obuwanguzi obw'omulundi ogwookubiri balinyise emikisa gy'okweeyongerayo ku luzannya oluddako(Quarter finals).\nAba KCCA baboye ebintu by'abasuubuzi\nKCCA emenye emidaala gy'abasuubuzi mu Kampala


Bukedde Online - Omuwendo gw'abazaala nga tebanneetuuka e Mpigi gwe wuunyisizza Minisita Amelia\nOmuwendo gw'abazaala nga tebanneetuuka e Mpigi gwe wuunyisizza Minisita Amelia\nEyaddira Felix Kaweesi mu bigere Hassana K...\nMinisita Amelia Kyambadde e Mpigi\nMININSITA w’ebyobusuubui n'amakolero yenyamidde ku baana abawala abazaala nga bato mu Mpigi n'asasba minisitule y'ekikula ky'abantu baveeyo balwanyise ekizibu kino kuba kitadde obulamu bw'abaana bano mu matigga.\nAmelia Kyambadde okuzuula kino kidiridde okulambula amalwaliro\nagenjawulo mu Mpigi, ab'emyaka 18 bebazadde omwezi oguwedde ku ddwaliro ekkulu e Mpigi kyokka nga abamu bali wakati w'emyaka 12 ne 15 n'asaba abazadde okuteeka essira ku baana baabwe abawala baleke kwonoonera nga bato.\nAmelia asabye enteekateeka y’okusomesa abaana essomo lye by'ekikulu (sexual education) eteekebwe mu nkola kikendeeze ku muwendo gwa bawala abato okufuna embuto olwobutanya n'agamba nti kyamugaso nyo wadde nga bamu bakivumirira.\nAkulira ebyobulamu mu Mpigi Dr Jane Ruth Nassanga asiimye Amelia olw'obuyambi obutasalako bwabawa n’okubasakira mu kampuni nebitongole ebyenjawulo era nti kikyusizza ebyobulamu mu Mpigi yonna.\nAmelia akwasizza ab'eddwaliro lye Butoolo solar yamasanyalaze g'enjuba ennene ne firiigi omukuumirwa ebikozesebwa mu kuzaalisa nga bino bibaweereddwa kampuni yabachina eya ADH agikulira Eddie Xu ne yeeyama okudduukira amasomero amalwaliro 150 mu Mpigi.\nAbasawo n'abatuuze be Butoolo basiimye kampuni eno okubawa solar ne bategeeza nti abakazi ababa bazze okuzaala babadde babatuma emisubbawa gyebabadde bakozesa nga amasanyalaze gagenze Amelia neyebaza akulira ebyobusuubuzi nobweggasi mu Mpigi Ronald kazibwe okubagatta ku kampuni eno (ADH) ebadduukiridde Amelia nabasaba okukuuma ebibaweereddwa obulungi babiganyulwemu.\nAmuriat asuubizza ab'e Teso, Katakwi ne Amuria amasomero\nWambuzi bamugaanyi okuyingira ofiisi ya Kyabazinga\nOmuwanika wa DP avuddde ku Mao n'agenda ne Bobi